c: application/epub+zip

text:
Lokungekhatsi
© 2014 Watch Tower Bible and Tract Society of Pennsylvania.
EMAKHASI 3-7
Imetamo Yebantfu Yekuncoba Kufa 4
Kufa Akusiso Siphetfo Sako Konkhe 6
Incociswano Namakhelwane—Nkulunkulu Ukuvumele Leni Kuhlupheka? 8
Imibuto Levela Kubafundzi . . . Kungani Nkulunkulu Avumela Labaneligunya Kutsi Bacindzetele Labo Labangenalo? 11
Lingisa Kukholwa Kwabo—Wabeketelela Timo Letimatima 12
Imibuto YeliBhayibheli Iyaphendvulwa 16
IMIBUTO BANTFU LABAVAMISE KUYIBUTA MAYELANA NABOFAKAZI BAJEHOVA—Yini Leyenta Ningawagubhi Ema-Easter?
(Chafata MAYELANA NATSI > IMIBUTO BANTFU LABAVAMISE KUYIBUTA > TINKHOLELO)
SIHLOKO LESINGUMGOGODLA | KUFA KUSIPHETFO SAKO KONKHE YINI?
Kufa kuyindzaba lengatsandzeki. Bantfu labanyenti banconota kungakhulumi ngako. Noma kunjalo, nome nini kungasehlela. Ludvonsi lwekufa luntinyela kabuhlungu.
Kute lokungasenta sikulungele ngalokuphelele kushonelwa ngumtali, umlingani wemshado noma umntfwana. Kufa kungafika kungakalindzeleki nome kuhlasele kuphindzelele. Kunome ngukuphi, ngeke sibubalekele buhlungu bekufelwa futsi bungabangela kucindzeteleka lokukhulu.
Antonio lowashonelwa nguyise engotini yemgwaco, utsi: “Kushonelwa kufanana nekutsi umuntfu lotsite akhiye indlu yakho ahambe netikhiya. Ngeke usakhona kuphindze ungene kuyo, ngisho sikhashana nje. Usala unenkhumbulo nje kuphela. Loku kusuke kusimo lesisha lokufanele ubhekane naso. Nome ungatsatsa shengatsi akukenteki lutfo, njengobe kuyintfo lengemukeleki, kodvwa kusuke sekute longakwenta.”
Ngesikhatsi naDorothy aba ngumfelokati aneminyaka lengu-47, watimisela kutfola timphendvulo. Njengobe anguthishela wakuSontfo sikolwa, abecabanga kutsi kufa akusiso siphetfo, kodvwa abengacondzi kutsi kwentekani vele kitsi nasifa. Lowo mbuto wawubuta umfundisi wakhe waseSheshi, yena lowamphendvula watsi: “Kute lowati kahle, kutawudzingeka silindze sibone kutsi kutakwentekani.”
Ingabe lesingakwenta kumane “silindze sibone kutsi kutakwentekani”? Ikhona yini indlela lesingati ngayo kutsi vele kufa kusiphetfo sako konkhe yini?
SIHLOKO LESINGUMGOGODLA | KUFA KUSIPHETFO SAKO KONKHE YINI?
Kufa kusitsa lesesabekako. Senta konkhe lokusemandleni etfu kute sikuncobe. Singase singakhoni kukwemukela kufa kwemuntfu lesimtsandzako. Noma, nasisebasha sisenemandla, singase sicabange kutsi lesitsa asiyuze sisitfole. Loko litsemba lelingekho lesihlale sitinika lona uma nje sisaphila.
Bambalwa bantfu labake bacabanga ngekuphila phakadze kwendlula boFaro basendvulo. LaboFaro bacitsa sikhatsi sekuphila kwabo lesinyenti kanye nesetinkhulungwane tetisebenti betama kuncoba kufa. Emaphiramidi labawakha abufakazi bekutsi bayenta imetamo kodvwa behluleka.
Emakhosi aseShayina nawo etama kuncoba kufa kodvwa wona asebentisa lenye indlela. Abenatsa lokutsite labekholelwa kutsi kutawenta angafi. Inkhosi Qin Shi Huang yatjela bososayensi bayo kutsi bente sinatfo lesisimangaliso lebesitawuvikela kufa. Kodvwa linyenti laletinatfo labatakha betine-mercury lengushevu, futsi kungenteka kutsi lenkhosi yabulawa ngulesinye sato.
Ngemnyaka wa-1513, Juan Ponce de León wase-Spain lobekavama kuhamba ahlola emave, wahamba ngemkhumbi elwandle i-Caribbean afuna kutfola umtfombo wemanti lobekukholelwa kutsi enta umuntfu ahlale amusha. Kuloluhambo lwakhe wafike wakhangwa yindzawo yaseMelika lokutsiwa yi-Florida wase uhlala khona, kodvwa wafa eminyakeni lembalwa ngemuva kwekulwa nebantfu baseMelika. Kute umtfombo wemanti lenta umuntfu ahlale amusha lowake watfolakala.
BoFaro, emakhosi, kanye nebahloli bemave, bonkhe bebafuna kuncoba kufa. Ukhona yini emkhatsini wetfu lobekangawubukela phansi lomgomo wabo, ngisho noma bekungatsiwa asititsandzi letindlela labatisebentisa? Sonkhe ekujuleni kwetinhlitiyo tetfu, sinesifiso lesingokwemvelo sekungafi.
Sentiwa yini kutsi silwe nekufa? LiBhayibheli lisinika sizatfu saloko. Nalikhuluma ngaJehova,* Nkulunkulu longuMdali wetfu, litsi: “Konkhe ukwente kwalungela sikhatsi sako. Uphindze wabeka liphakadze etinhlitiyweni tebantfu.” (Umshumayeli 3:11) Singajabula kubona buhle bemhlaba phakadze, hhayi nje iminyaka lengaba ngu-80. (Tihlabelelo 90:10) Nguleso sifiso lesinaso.
Nkulunkulu walifakelani “liphakadze” etinhlitiyweni tetfu? Abemane asidvunga ingcondvo yini? Cha akusinjalo. Nkulunkulu usetsembisa kutsi siyeta sikhatsi sekuncoba kufa. LiBhayibheli likhuluma kanyenti ngekucedvwa kwekufa nangesetsembiso saNkulunkulu sekuphila phakadze.—Fundza sihloko lesitsi, “Kuncotjwa Kwekufa.”
Jesu Khristu wakusho kwacaca kutsi: “Kukwati wena lokuphela kwaNkulunkulu weliciniso naloyo lowamtfuma, lokunguJesu Khristu, kuholela ekuphileni lokuphakadze.” (Johane 17:3) Ngako lisekhona litsemba lekutsi kutawuncotjwa kufa. Jesu wasicinisekisa kutsi nguNkulunkulu kuphela longasincobela kufa.
^ sig. 9 EBhayibhelini ngetilimi tekucala, libito laNkulunkulu kutsiwa nguJehova.
SIHLOKO LESINGUMGOGODLA | KUFA KUSIPHETFO SAKO KONKHE YINI?
IBhetani yayilidolobhanyana lebelisondzelene neJerusalema ngemakhilomitha lamatsatfu. (Johane 11:18) Emavikini lamatsatfu ngaphambi kwekufa kwaJesu, kwenteka intfo lebuhlungu kulendzawo. Lazaro, lomunye webangani baJesu labakhulu, kungakalindzeleki wagula wabangwa netibi wagcina asafile.
Watsi Jesu nakacala kuyiva lendzaba, watjela bafundzi bakhe kutsi Lazaro ulele nekutsi utawuya ayomvusa. (Johane 11:11) Kodvwa bafundzi baJesu abazange bacondze kutsi usho kutsini, ngako Jesu wase ulibeka ngembaba watsi: “Lazaro ufile.”—Johane 11:14.
Ngemuva kwemalanga lamane kungcwatjiwe, Jesu wafika eBhetani atewudvudvuta Mata dzadze wabomufi. Mata watsi: “Kube bewukhona, umnaketfu ngabe akakafi.” (Johane 11:17, 21) Jesu wamphendvula watsi: “Mine ngikuvuka nekuphila. Loyo lokholwa ngimi, ngisho nobe angafa, utawubuye avuke.”—Johane 11:25.
“Lazaro, phuma!”
Kute akhombise kutsi lamavi lawashoko aliciniso, Jesu wasondzela ethuneni wase uyamemeta utsi: “Lazaro, phuma!” (Johane 11:43) Bantfu labebalapho bamangala kakhulu nababona lendvodza lebeyifile iphuma ethuneni.
Jesu abevuse bantfu lababili noma ngetulu ngaphambi kwaloku. Ngalesinye sikhatsi wavusa intfombatanyana lebeyifile, lobekuyindvodzakati yaJayiru. Ngaphambi nje kwekutsi Jesu ayivuse, nayo nakachaza simo sayo watsi ilele.—Lukha 8:52.
Uyabona yini kutsi nakakhuluma ngekufa kwaLazaro nekwendvodzakati yaJayiru, Jesu wafananisa kufa nekulala? Abefanisa kahle nakasho njalo. Sisho ngani? Nawulele hhu butfongo kute longakuva. Ngendlela lefanako, lofile akabuva buhlungu futsi akahlushwa lutfo. (Umshumayeli 9:5; fundza ngaphansi kwencenye letsi, “Kufa Kufanana Nekulala Hhu Butfongo.”) Bafundzi baJesu bekucala bebakucondza kahle loko lokwenteka kumuntfu lofile. I-Encyclopedia of Religion and Ethics itsi: “Kubafundzi baJesu, kufa bekufana nekulala futsi lithuna liyindzawo yekuphumula . . . kulabo labafa bakholwa.”*
Kuyasidvudvuta kwati kutsi bantfu labafile balele emathuneni futsi abahlushwa lutfo. Njengoba sesati kutsi kwentekani kitsi nasifa, akusadzingeki sesabe.
Nanobe kumnandzi kuphumula kahle ebusuku, ngubani lofuna kulala siphelane? Nguliphi litsemba lesinalo lekutsi labafile labasemathuneni batawuvuka njengobe kwenteka kuboLazaru nendvondzakati yaJayiru?
Jobe wawubuta lombuto ngalesikhatsi asatawufa. Watsi: “Nangabe umuntfu afa, uyawuphindze aphile yini?”—Jobe 14:14.
Nakakhuluma naNkulunkulu Somandla, Jobe watiphendvula watsi: “Uyawungibita, mine ngikuphendvule. Uyawufisa kubona leso sidalwa lesentiwa tandla takho.” (Jobe 14:15) Jobe abeciniseka kutsi Jehova ulangatelela kufika kwelilanga latawuvusa ngalo tinceku takhe letetsembekile. Jobe abeciniseka ngentfo lengeke yini yenteke? Cha akusinjalo.
Kuvusa bantfu labafile Jesu lakwenta kusiniketa bufakazi lobucacile bekutsi Nkulunkulu wamniketa emandla ekucedza kufa. Empeleni liBhayibheli litsi nyalo Jesu ‘unetikhiya tekufa neteliThuna.’ (Sembulo 1:18) Njengobe Jesu aba nawo emandla ekuvusa Lazaro, unawo newekuvusa labafile esikhatsini lesitako.
LiBhayibheli liyaliphindzaphindza lelitsemba lekuvuswa kwalabafile. Ingilosi yacinisekisa umphrofethi Danyela yatsi: “Uyawuphumula, kuyawutsi ekupheleni kwemalanga, uvuke utekwemukeliswa sabelo sakho lekulifa lakho.” (Danyela 12:13) Jesu watjela baSadusi, baholi bemaJuda lebebangakholelwa kulelitsemba lekuvuswa kwalabafile, watsi: “Nidukile ngobe aniyati imiBhalo kanye nemandla aNkulunkulu.” (Matewu 22:23, 29) Umphostoli Pawula watsi: “Nginelitsemba kuNkulunkulu . . . lekutsi kutawuba neluvuko lwalabalungile nalabangakalungi.”—Imisebenti 24:15.
Batawuvuka nini laba labalungile nalabangakalungi? Lengilosi yatjela Danyela lobekalungile kutsi uyawuvuka “ekupheleni kwemalanga.” NaMata wakukholwa kutsi umnakabo Lazaro “utawuvuka ngelilanga lekugcina nasekuvuswa labafile.”—Johane 11:24.
LiBhayibheli lihlobanisa ‘lelilanga lekugcina’ neMbuso lobuswa nguKhristu. Pawula wabhala watsi: “Ngobe [Khristu] kufanele abuse njengenkhosi kuze kube ngulapho Nkulunkulu asatibeke ngephansi kwetinyawo takhe tonkhe titsa takhe. Njengesitsa sekugcina, kufa kutawukwentiwa lite.” (1 Khorinte 15:25, 26) Lesi sizatfu lesiphatsekako sekutsi sithantazele kufika kweMbuso waNkulunkulu nekwenteka kwentsandvo yakhe emhlabeni.*
Jobe bekati kahle kutsi kuyintsandvo yaNkulunkulu kuvusa labafile. Nalifika lelo langa, kufa kuyawentiwa lite futsi akuseyuphindze kube nalotibuta kutsi ‘Kufa kusiphetfo sako konkhe yini?’
^ sig. 8 Ligama lesiNgisi lelihunyushwa ngekutsi “lithuna” lisukela egameni lesiGriki lelisho kutsi “indzawo yekulala.”
^ sig. 18 Kute utfole lokunyenti mayelana neMbuso waNkulunkulu, fundza sehluko 8 encwadzini letsi Lifundzisani Mbambambamba LiBhayibheli? leshicilelwa BoFakazi BaJehova.
INCOCISWANO NAMAKHELWANE
Lencociswano lelandzelako isibonelo saleyo lomunye waBoFakazi BaJehova langaba nayo namakhelwane wakhe. Asesitsi lomunye waBoFakazi BaJehova ligama lakhe lokunguCalisile uvakashele makhelwane wakhe, ligama lakhe lokunguTakhona.
Calisile: Sawubona Takhona. Ngiyajabula kuphindze ngikutfole ekhaya.
Takhona: Nami ngiyajabula kutsi uphindze wabuya.
Calisile: Nasigcina kubonana sacoca ngekutsi kumphatsa njani Nkulunkulu kuhlupheka kwetfu.* Watsi bewusolo utibuta ngalendzaba ikakhulukati ngemuva kwekulimala kwamake wakho engotini yemoto. Awusho, sewunjani vele?
Takhona: Kushiyana emalanga, kodvwa lamuhla uncono.
Calisile: Ngiyajabula nakunjalo sisi. Kufanele kutsi kumatima kuwe kuhlale unelitsemba kulesimo lokuso.
Takhona: Kona akulula. Ngalesinye sikhatsi ngiyatibuta nje kutsi kuyoze kube kunini make akulesimo.
Calisile: Nguleyo vele indlela lesivama kutiva ngayo. Mhlawumbe uyakhumbula kutsi nangikuvakashele kucala ngakushiya nembuto lotsi Nkulunkulu ukuvumele leni kuhlupheka kutsi kuchubeke kukhona nangabe anemandla ekukucedza.
Takhona: Yebo, ngisakhumbula.
Calisile: Singakahloli imphendvulo yalombuto eBhayibhelini, ngicela sike sikhumbutane emaphuzu lambalwa lesacoca ngawo.
Takhona: Kulungile sisi.
Calisile: Lokunye lesacoca ngako kutsi ngisho nendvodza lebeyetsembekile leyaphila ngesikhatsi sekubhalwa kweliBhayibheli yake yatibuta kutsi Nkulunkulu ukuvumelelani kuhlupheka. Kodvwa Nkulunkulu akayitsetsisanga futsi akazange amane ayitjele kutsi kudzingeka ikholwe kakhulu.
Takhona: Ngangicala kukuva loko.
Calisile: Saphindze safundza kutsi Nkulunkulu Jehova akatsandzi kusibona sihlupheka. Sibonelo saloko kutsi liBhayibheli litsi ngalesikhatsi bantfu bakhe bakhatsatekile “naye abekhatsatekile.”* Akusidvudvuti yini kwati kutsi Nkulunkulu uyasivela nasihlupheka?
Takhona: Kuyasidvudvuta.
Calisile: Ekugcineni savumelana ngekutsi uMdali wetfu unemandla lamakhulu kakhulu. Ngenca yaloko asingabati-ke kutsi noma nini angakhona kucedza kuhlupheka.
Takhona: Nguloko-ke lelengingakuva kahle wena sisi. Nkulunkulu utivumelelani tonkhe letintfo letimbi kutsi tenteke kantsi unawo emandla ekuticedza?
Calisile: Imphendvulo yembuto wakho singayitfola ngekufundza incwadzi yekucala eBhayibhelini, lokunguGenesisi. Uyetayele yini indzaba ya-Adamu na-Eva kanye nesitselo lobekutsiwe bangasidli?
Takhona: Yebo sisi, ngayifundza leyo ndzaba kuSontfo sikolwa. Nkulunkulu watsi bangasidli sitselo lesitsite, kodvwa bona basidla.
Calisile: Ushaye khona. Kwanyalo, asesicoce kabanti ngalokwenta bo-Adamu na-Eva bona. Loko kunemtselela lomkhulu embangeleni yekuhlupheka kwetfu. Ngicela ufundze Genesisi sehluko 3, livesi 1 kuya ku-5.
Takhona: Asengiyifundze. “Inyoka yayinebucili kwendlula tonkhe tilwane tesiganga labetentile Nkulunkulu Simakadze. Yatsi kumfati: ‘Kodvwa ngempela Nkulunkulu ushito yini kutsi: ‘Ningadli nome ngusinye nje sitselo setihlahla letisensimini’? Umfati waphendvula inyoka watsi: ‘Singatidla titselo tetihlahla letisensimini, ngaphandle kwesitselo sesihlahla lesisekhatsi nensimi; Nkulunkulu utsite: ‘Ningasidli sitselo sesihlahla lesisekhatsi nensimi, ningasitsintsi nekusitsintsa, kuze ningafi.’” Inyoka yatsi kumfati: ‘Ningeke nife. Kepha Nkulunkulu uyati kutsi mhlazana nisidla, emehlo enu ayawuvuleka, bese nifanana naNkulunkulu nikwati lokuhle nalokubi.’”
Calisile: Ufundze kahle sisi. Asesiwahlatiye kancane lamavesi. Kwekucala, ngicela uphawule kutsi inyoka yakhuluma nemfati, longu-Eva. Lenye incenye yeliBhayibheli isitjela kutsi kahle kahle bekunguSathane Develi lowakhuluma naye asebentisa inyoka.* Sathane wabuta Eva mayelana nemyalo waNkulunkulu ngalokucondzene nesitselo lesitsite. Unakile yini kutsi Nkulunkulu watsi kutawentekani kubo-Adamu na-Eva nabasidla?
Takhona: Watsi batawukufa.
Calisile: Ucinisile. Emavini akhe lalandzela, Sathane wambeka licala lelibovu Nkulunkulu. Asewunake kutsi watsi: “Ningeke nife.” Sathane wabita Nkulunkulu ngemcambimanga.
Takhona: Angikaze ngive kutsi lendzaba iyakhuluma nangaloko.
Calisile: Nakabita Nkulunkulu ngemcambimanga, Sathane waphakamisa inkinga lobekutawudzingeka sikhatsi kutsi isombululeke. Uyabona yini kutsi kungani ngisho njalo?
Takhona: Eyi, angiboni kahle.
Calisile: Mhlawumbe ngingakubekisela kanje: Asesitsi ngalelinye lilanga ngita kuwe ngifike ngikutjele kutsi nginemandla kunawe. Ungangikhombisa njani kutsi ngiyaphosisa?
Takhona: Ngicabanga kutsi singavivinyana ngalokutsite lokungakhombisa kutsi ngubani lonemandla.
Calisile: Yebo kunjalo. Mhlawumbe singakhetsa intfo leyesindzako bese siyabona kutsi ngubani lokhona kuyiphakamisa. Vele kuyintfo lemelula kubona kutsi ngubani lonemandla.
Takhona: Ngikuva kahle.
Calisile: Kodvwa-ke asesitsi esikhundleni sekutsi nginemandla kunawe, ngitsi ngetsembeke kakhulu kunawe. Kungaba lula yini kubona buciniso baloko?
Takhona: Hhayi, ngicabanga kutsi akusimelula.
Calisile: Ucinisile, phela vele kwetsembeka akufani nemandla, wona langabonakala ngesivivinyo nje lesimelula.
Takhona: Yebo, vele kunjalo.
Calisile: Empeleni, lenkinga ingasombululeka kuphela ngekutsi kube nesikhatsi lesenele sekutsi labanye basibuke sobabili kute babone kutsi ngubani mbambambamba lowetsembeke kakhulu.
Takhona: Kuvakala kunengcondvo loko.
Calisile: Ase uphindze ucabange ngaloko lokukuGenesisi. Sathane watsi unemandla yini kunaNkulunkulu?
Takhona: Cha.
Calisile: Nkulunkulu ngabe wamkhombisa kalula nje kutsi nguye lonemandla. Kodvwa, Sathane wenta shengatsi yena wetsembeke kakhulu kunaNkulunkulu. Bekufana nekutsi utsi: ‘Nkulunkulu uyakuyenga, mine ngikutjela liciniso.’
Takhona: Ngikuva kahle sisi.
Calisile: Ngekuhlakanipha kwakhe, Nkulunkulu bekati kutsi indlela lekahle yekusombulula lenkinga kutsi kwendlule sikhatsi lesitsite. Loko bekutawenta kucace kutsi ngubani lobekanemanga nalobekacinisile.
Takhona: Manje kusho kutsi Eva nakafa akuzange yini kubonakale kutsi Nkulunkulu abecinisile?
Calisile: Ngandlela tsite kwabonakala, kodvwa lensayeya yaSathane yayingagcini ngaloko. Ngicela uphindze ubuke livesi 5. Uyakubona yini lokunye Sathane lamtjela kona Eva?
Takhona: Watsi nakadla lesitselo utawuvuleka emehlo.
Calisile: Ushaye khona, wase utsi abetawubese ‘ufana naNkulunkulu akwati lokuhle nalokubi.’ Ngako-ke Sathane bekatsi kunalokuhle Nkulunkulu labagodlela kona bantfu.
Takhona: Sengiyabona.
Calisile: Naloko futsi kwakuyinsayeya lenkhulu.
Takhona: Sewusho kutsini manje?
Calisile: Ngalamavi akhe Sathane bekasho kutsi Eva kanye nabo bonkhe labanye bantfu, bebangaphila ncono ngaphandle kwekubuswa nguNkulunkulu. Nakulesimo, Jehova bekati kutsi indlela lencono kakhulu yekulungisa loko bekutawuba kuniketa Sathane litfuba lekutsi akufakazele. Ngako Nkulunkulu uvumele Sathane kutsi abuse lomhlaba sikhatsi lesitsite. Loko kusenta sibone kutsi yini lebangela kuhlupheka lokungaka emhlabeni—kungenca yekutsi Sathane nguye lobusa umhlaba, hhayi Nkulunkulu.* Kodvwa kunalokujabulisako.
Takhona: Hawu! Ngukuphi loko?
Calisile: LiBhayibheli lisifundzisa naku lokubili lokujabulisako mayelana naNkulunkulu. Kwekucala, Jehova uyasivela nasiselusizini. Asewubuke nje sibonelo saloko kunankha emavi eNkhosi Davide lakuTihlabelelo 31:7. Davide wahlupheka kakhulu nakasaphila kodvwa ngicela unake loko lakusho nakathantaza kuNkulunkulu. Ngicela ulifundze lelivesi.
Takhona: Litsi: “Ngiyakwetsaba ngijabule ngemusa wakho, ngobe wena ukubonile kuhlupheka kwami, watati tinsizi temphefumulo wami.”
Calisile: Nanobe Davide ehlelwa tinsizi, kwamdvudvuta kwati kutsi Jehova abekubona konkhe lokwakumehlela. Kuyakudvudvuta yini wena kwati kutsi Jehova ubona konkhe ngisho nebuhlungu lesikubo labanye bantfu labangeke babubone?
Takhona: Yebo, kuyangidvudvuta.
Calisile: Kwesibili kutsi Nkulunkulu angeke avumele kuhlupheka kuchubeke siphelane. LiBhayibheli lifundzisa kutsi ngekushesha utawucedza kubusa kwaSathane futsi utaticedza nya tonkhe tintfo letimbi letentekako letifaka ekhatsi loko wena namake wakho lenibhekene nako. Ngingabuya yini evikini lelitako ngitokukhombisa kutsi ngusiphi siciniseko lesinaso sekutsi ngekushesha Nkulunkulu utakucedza konkhe kuhlupheka?*
Takhona: Ngingajabula kakhulu.
Ikhona yini indzaba leseBhayibhelini loke watibuta imibuto letsite ngayo? Unayo yini inkhaphunkhaphu yekuva kabanti mayelana netinkholelo nome tinchubo letitsite taBoFakazi BaJehova? Nangabe kunjalo, ungangabati kubuta lomunye wabo. Utakujabulela kucoca nawe ngaleto tintfo.
^ sig. 7 Fundza sihloko lesitsi “Incociswano Namakhelwane—Nkulunkulu Unendzaba Yini Nekuhlupheka Kwetfu?” kumagazini wa-September-October, 2013.
^ sig. 17 Fundza Isaya 63:9.
^ sig. 26 Fundza Sembulo 12:9.
^ sig. 55 Fundza Johane 12:31; 1 Johane 5:19.
^ sig. 61 Kute utfole kwatiswa lokubanti, fundza sehluko 9 encwadzini letsi Lifundzisani Mbambambamba LiBhayibheli? leshicilelwa BoFakazi BaJehova.
IMIBUTO LEVELA KUBAFUNDZI . . .
LiBhayibheli lilandzisa ngetindzaba letibuhlungu tekucindzetelwa kwebantfu labete ligunya, bacindzetelwa ngulabo labanalo. Loku kusikhumbuta indzaba yaNabhothi.* Ahabi, inkhosi yaka-Israyeli leyabusa kusukela ngabo-940 B.C.E., wavumela umkakhe Jezebeli kutsi abulale Nabhothi nemadvodzana akhe kute lenkhosi itsatse sivini sakhe. (1 Emakhosi 21:1-16; 2 Emakhosi 9:26) Kungani Nkulunkulu avumela kutsi emandla ekubusa asetjentiswe ngesibhuku ngalendlela?
‘Nkulunkulu akawacali emanga.’—Thithusi 1:2
Asesikhulume kabanti ngalesinye sizatfu lesibalulekile lesitsi: Nkulunkulu akawacambi emanga. (Thithusi 1:2) Lamavi ahlobana kanjani nekucindzetelwa kwebantfu? Empeleni kusukela ekucaleni Nkulunkulu wecwayisa bantfu ngekutsi kungamlaleli yena kutawuletsa umphumela lobuhlungu, lokufa. Njengoba Nkulunkulu asho, bantfu solo bayafa kusukela ekuvukeleni kwasensimini yase-Edeni. Ecinisweni umuntfu wekucala lowabulawa, bekungu-Abela, abulawa ngumnakabo Khayini ngesibhuku.—Genesisi 2:16, 17; 4:8.
Nalikhuluma ngemlandvo webantfu kusukela ngaleso sikhatsi, liVi laNkulunkulu liveta kutsi bantfu bayahlukubeteka nabangephansi kwekubusa kwalomunye umuntfu. (Umshumayeli 8:9) Abonakale aliciniso yini lamavi? Jehova wecwayisa bantfu bakhe, sive saka-Israyeli kutsi emakhosi abo abeyawubacindzetela abangele kutsi bakhale kuNkulunkulu. (1 Samuweli 8:11-18) Ngisho neNkhosi Solomoni lebeyihlakaniphile yabacindzetela kakhulu bantfu lebeyibabusa. (1 Emakhosi 11:43; 12:3, 4) Emakhosi lamabi, lafaka ekhatsi Ahabi, abebaphatsa ngesibhuku nangesibulawela bantfu. Asewucabange ngaloku: Kube Nkulunkulu abesolo akuvimbela kuphatfwa kabi kwebantfu lokunjalo, bekungeke yini loko kusho kutsi abephosisa ngalamavi labewashito?
Bantfu bayahlukubeteka nabangephansi kwekubusa kwalomunye umuntfu.—Umshumayeli 8:9
Khumbula nekutsi Sathane watsi bantfu bakhonta Nkulunkulu ngobe kukhona labatakutfola. (Jobe 1:9, 10; 2:4) Kube Nkulunkulu wativikela tinceku takhe kulo lonkhe luhlobo lwekuphatfwa kabi, loko bekungeke yini kufakazele kutsi Sathane abekhuluma liciniso? Ngetulu kwaloko, kube Nkulunkulu wavimbela tonkhe tinhlobo tekuphatfwa kabi kwanome ngabe ngubani, abe ngeke yini abonakale angumcambimanga lomkhulu? Nangabe bebangatfola kuvikeleka lokunjalo, labanyenti bangacabanga kutsi bantfu bangakhona kutibusa ngemphumelelo ngaphandle kwaNkulunkulu. Kodvwa liVi laNkulunkulu lisho lokwehlukile, litsi umuntfu angeke akhone nhlobo kutibusa. (Jeremiya 10:23) Sidzinga kutsi uMbuso waNkulunkulu ufike; kungaleso sikhatsi kuphela lapho kungalungi kuyawuphela khona.
Ingabe loko kusho kutsi kute yini Nkulunkulu lakwentako mayelana nekuphatfwa kabi kwebantfu? Cha. Cabanga nganaku lokubili lakwentako: Kwekucala, ukuchaza kabanti kuphatfwa ngesibhuku kutsi kusho kutsini. Sibonelo saloko kutsi liVi lakhe lisitjela yonkhe imininingwane lemayelana nelisu laJezebeli lekubulala Nabhothi. LiBhayibheli liphindze lisembulele kutsi tento letinjalo letimbi tikhutsatwa ngumbusi lonemandla lofuna kufihla bunguye bakhe. (Johane 14:30; 2 Khorinte 11:14) LiBhayibheli limbita ngekutsi nguSathane Develi. Nkulunkulu ubuchaza kabanti bubi kanye nekucindzetelwa aphindze avete umtfombo wako, ngenca yaloko usisita kutsi singenti tintfo letimbi. Loko kusenta sikhone kuhlala sinelitsemba lelikusasa.
Kwesibili, Nkulunkulu usiniketa litsemba lelingulonalona lekutsi kutawuphela kuphatfwa kabi kwebantfu. Indlela labhabata ngayo indzaba yaJezebeli na-Ahabi, nalase ubehlulela uphindze ubajezisa ngayo—kanye nalabanye labanyeti labafanana nabo—iyasicinisekisa kutsi ngalelinye lilanga utawubajezisa bonkhe bantfu labenta lokubi. (Tihlabelelo 52:1-5) Nkulunkulu uphindze asinikete litsemba lekutsi ngekushesha utawucedza imiphumela yebubi kulabo labamtsandzako.* Ngako-ke, siyeta sikhatsi lapho Nabhothi lobeketsembekile kanye nemadvodzana akhe bayawuphila phakadze emhlabeni lolipharadisi lapho kungekho muntfu loyawucindzetelwa khona.—Tihlabelelo 37:34.
^ sig. 3 Fundza sihloko lesitsi “Lingisa Kukholwa Kwabo,” lesikulomagazini.
^ sig. 8 Fundza sehluko 11, encwadzini letsi Lifundzisani Mbambambamba LiBhayibheli? leshicilelwa BoFakazi BaJehova.
LINGISA KUKHOLWA KWABO | ELIJA
ELIJA abehla ngeSihosha saseJordane. Abesahambe emaviki lamanyenti alibangise enyakatfo kusuka eNtsabeni iHorebe, waze wefika ka-Israyeli. Watsi nakefika wabona lushintjo kulelive lakubo. Besewuphela umonakalo lobowubangelwe somiso lebesesitsetse sikhatsi lesidze. Imikhemetelo yasekwindla beseyicalile, nebalimi sebavele basemasimini abo, balima. Kungenteka kutsi kwamdvudvuta lomphrofethi kubona umhlaba wakubo ubuyela esimeni lesikahle, noma kunjalo bekubantfu labebakhatsalela kakhulu. Buhlobo babo naNkulunkulu bebusesimeni lesibucayi. Elija abenemsebenti lomkhulu lobekufanele awente ngoba ema-Israyeli abesolo abanjwe kukhonta kwaBhali lobekutse citsi saka.*
Dvutane nelidolobha i-Abela Mehola, Elija wabona kulinywa imihhalo yemasimu. Bekunesipani setinkhabi letingu-24, tiboshelwe ngatimbili, tivula emalayini kulomhlabatsi lobutsile. Indvodza lebeyilima ngaleti letimbili lebetisekugcineni, kwakungulena Elija labevele ayifuna. Lendvodza kwakungu-Elisha, Jehova labemkhetse kutsi abe ngumphrofethi ngemuva kwa-Elija. Elija wake wacabanga kutsi nguye kuphela locotfo kuNkulunkulu, ngako-ke akungabateki kutsi abekulangatelela kuhlangana nalendvodza.—1 Emakhosi 18:22; 19:14-19.
Elija abengabata yini kuniketa lomunye umuntfu leminye yemisebenti yakhe, kusebentisana nalomunye nome kutsi ngalelinye lilanga kufakwe lomunye esikhundleni sakhe? Singete sasho njalo futsi sibe singeke sigomele ngekutsi imicabango lenjalo ayizange seyifike engcondvweni yakhe ngoba naye “abengumuntfu lonemiva lefana neyetfu.” (Jakobe 5:17) Kunome ngukuphi, liBhayibheli litsi: “Elija waya kuye, wafike wamembesa ngalengubo yakhe.” (1 Emakhosi 19:19) Lengubo ya-Elija, lokungenteka kutsi beyentiwe ngesikhumba semvu nome sembuti, yayembatfwa njengelijazi lelingenamikhono futsi beyimelela kutsi Jehova umnikete sabelo lesikhetsekile. Ngako, kwembesa Elisha lengubo kwaba sento lesinenchazelo lekhetsekile. Elija wawulalela umyalo waJehova wekutsi akhetse Elisha kutsi abe ngumphrofethi ngemuva kwakhe. Elija abemetsemba futsi amhlonipha Nkulunkulu wakhe.
Lendvodza beyikulangatelela kusita lomphrofethi lobekasakhulile. Elisha abengeke angene ngaleso sikhatsi esikhundleni sa-Elija. Kunaloko, wahamba naye iminyaka lecishe ibe sitfupha, futsi ngekutitfoba asita lomphrofethi losakhulile. Kamuva wadvuma ngekutsi “abevamise kutsela emanti etandleni ta-Elija.” (2 Emakhosi 3:11) Kwamdvudvuta kakhulu Elija kuba nemuntfu lokhona kumsita ngalendlela. Kungenteka kutsi laba lababili baba ngematse nelulwimi. Siyaciniseka kutsi kukhutsatana kwabo kwabasita kutsi babeketelele kuphatfwa kabi lobekusebhememe kuleyo ndzawo. Bubi benkhosi Ahabi bona-ke bebuya ngekudlanga nakakhulu.
Kuke kwenteke yini uphatfwe kabi? Linyenti letfu liphatfwa kabi kulomhlaba lowonakele. Kutfola umngani lotsandza Nkulunkulu kungakusita kutsi ubeketele. Ungaphindze ufundze lokunyenti ekukholweni kwa-Elija nawuzama kubeketelela kuphatfwa kabi.
Bo-Elija na-Elisha benta konkhe lokwakusemandleni abo kute basite bantfu bakhe buhlobo babo naNkulunkulu. Asingabati kutsi bahamba phambili ekucecesheni labanye baphrofethi, lokungenteka kutsi bebahlelwe baba ngemacembu lamancane. Kodvwa ngekuhamba kwesikhatsi, Elija watfola sabelo lesisha. Jehova watsi kuye: “Yehla uye ku-Ahabi, inkhosi yema-Israyeli.” (1 Emakhosi 21:18) Bekenteni Ahabi?
Lenkhosi yaseyivele isihlubuki, yenta tintfo letimbi kakhulu kwendlula onkhe lamanye emakhosi aka-Israyeli leyawalandzela. Yayishade naJezebeli, lokwabangela kutsi kukhontwa kwaBhali kugcwale lonkhe lelo live, futsi nayo lenkhosi yaba mdzibimunye kuloko. (1 Emakhosi 16:31-33) Kukhonta Bhali bekufaka ekhatsi emasiko lamayelana nentalo, bugwadla, nekwenta imihlatjelo ngebantfwana. Ngetulu kwaloko, Ahabi abesandza kwephula umyalo waJehova wekutsi abulale Bheni Hadadi, inkhosi lembi yaseSiriya. Kuyacaca kutsi kungalaleli kwa-Ahabi lomyalo bekubangelwa kutsi abenelitsemba lekutfola imali. (1 Emakhosi sehluko 20) Lase likhule kakhulu lizinga lekungenetiseki, kutsandza umcebo kanye nebudlova ku-Ahabi naJezebeli.
Ahabi bekanesigodlo lesikhulukati eSamariya. Abenalesinye sigodlo eJezreyeli, lebesikhashane ngemakhilomitha langu-37. Eceleni kwalesigodlo kwakunesivini. Ahabi abefuna kutsi lesivini sibe sakhe kantsi besisendvodza lebeyibitwa ngekutsi nguNabhothi. Ahabi wambita watsi utamnika imali nome amshintjisele ngalesinye sivini nakangamnika sona. Kodvwa Nabhothi watsi: “Simakadze akasungivumela kutsi ngikunike lifa labobabemkhulu.” (1 Emakhosi 21:3) Abengumuntfu locinisa ingcondvo nalongacabangisisi yini Nabhothi? Bantfu labanyenti bacabanga kanjalo, kantsi empeleni abelalela uMtsetfo waJehova lowawungawavumeli ema-Israyeli kutsi awutsengise siphelane umhlaba lolifa lemndeni wakubo. (Levithikhusi 25:23-28) KuNabhothi, kwakuyintfo lengenangcondvo kwephula uMtsetfo waNkulunkulu. Abeyindvodza leyetsembekile futsi lenesibindzi, ngobe bekati kutsi kuyingoti kungakwenti loko bekushiwo ngu-Ahabi.
Kuyacaca kutsi Ahabi abengacabangi ngeMtsetfo waJehova. Wabuyela ekhaya ‘ahluneme futsi atfukutsele’ ngenca yekutsi abengakakutfoli loku labekufuna. ‘Wafike walala embhedzeni wakhe, acumbelene; wadvuba nekudla.’ (1 Emakhosi 21:4) Watsi Jezebeli nakabona indvodza yakhe idvubise kwemntfwana, ngekushesha wase wakha lisu lekutsi ayitfolele loko lebeyikufuna. Lelisu lakhe lalifaka ekhatsi nekubulala umndeni lobewungenacala.
Nawufundza ngalelisu lakhe, akwenteki kutsi ungetfuki ngendlela lalilibi ngayo. Indlovukati Jezebeli beyati kutsi uMtsetfo waNkulunkulu bewutsi licala lelibi kufanele libe nabofakazi lababili kuze libe nesisindvo. (Dutheronomi 19:15) Ngako-ke yabhala tincwadzi egameni la-Ahabi yatjela emadvodza aseJezreyeli lasetikhundleni letiphakeme kutsi afune emadvodza lamabili lanesifiso sekwetfula bufakazi lobungemanga ngaNabhothi, atsi uhlambalate Nkulunkulu, lokwakulicala lelinesigwebo sekufa. Kuyadzabukisa kutsi laphumelela lelicebo lakhe. “Emahuzu lamabili” etfula bufakazi lobungemanga ngaNabhothi, wase ugcotjwa ngematje waze wafa. Akugcinanga ngaye, ngisho nemadvodzana akhe abulawa.* (1 Emakhosi 21:5-14; Levithikhusi 24:16; 2 Emakhosi 9:26) Ahabi akazange abusebentise bunhloko bakhe, wavumela umfati wakhe kutsi ente matsandza aphindze abulale bantfu labangenacala.
Asewucabange nje kutsi waphatseka njani Elija ngalesikhatsi Jehova amembulela loko lokwakwentiwe yinkhosi nendlovukati. Kungasicedza emandla kubona bantfu lababi baphumelela kwendlula labalungile. (Tihlabelelo 73:3-5, 12, 13) Lamuhla sivame kubona kuphatfwa kabuhlungu kwebantfu, ngaletinye tikhatsi kwentiwa ngulabasetikhundleni labatsi bamelele Nkulunkulu. Nome kunjalo, singadvudvuteka nasifundza lendzaba. Kuyo, liBhayibheli lisikhumbuta kutsi kute lokufihlekile kuJehova. Ubona konkhe. (Hebheru 4:13) Yini layentako ngalobubi labubonako?
Jehova watfuma Elija ku-Ahabi, watsi kuye: “Manje usesivinini saNabothi.” (1 Emakhosi 21:18) Watsi Jezebeli nakatjela Ahabi kutsi sesakhe lesivini, wavele wasukuma ngaleso sikhatsi waya kuso. Akazange akucabange nakancane nje kutsi Jehova uyambona. Asewumbone ngeliso lengcondvo ahambahamba kulesivini, acabanga ngendlela langasenta ngayo kutsi sibe yingadze lenhle. Kwatsi kusenjalo, chamu tfushu Elija! Buso ba-Ahabi lobebugcwele injabulo bashintja ngekuphatima kweliso, bagcwala intfukutselo nenzondo, waze wabhavumula watsi: “Wo! Sewungitfolile, sitsa sami!”—1 Emakhosi 21:20.
Emavi a-Ahabi akhombisa bulima ngetindlela letimbili. Kwekucala, nakatsi ku-Elija: “Sewungitfolile,” Ahabi abekhombisa kutsi abengacabangi ngaJehova, ngoba Jehova abesavele ‘amtfolile.’ Wambona Ahabi nakayisebentisa kabi inkhululeko yakhe yekutikhetsela aphindze ajatjuliswa ngulesivini labesitfole ngenca yelisu lelibi laJezebeli. Nkulunkulu wayibona inhlitiyo ya-Ahabi kutsi beseyitsandza umcebo kwendlula, kuba nemusa, kuphatsa kahle labanye nome kuba neluvelo. Kwesibili, Ahabi nakatsi ku-Elija: “Sitsa sami!” abekhombisa kutsi abeyizonda lendvodza leyayingumngani waNkulunkulu Jehova futsi lebeyingamsita aphendvuke kulesento sakhe lesibi.
Singafundza tifundvo letibalulekile kulobulima ba-Ahabi. Kufanele sihlale sikhumbula kutsi Nkulunkulu Jehova ubona konkhe. Njengobe anguBabe lositsandzako, uyasibona nasesiphambuka kulokulungile, futsi ufisa kusibona sishintja kuloko lokubi. Kute asisite, uvame kusebentisa bangani bakhe, lokubantfu labetsembekile, labatjela labanye loko Nkulunkulu lakushoko, njengoba kwenta Elija. Ngabe senta liphutsa nasibatsatsa njengetitsa tetfu labo lababangani baNkulunkulu.—Tihlabelelo 141:5.
Asewumbone ngeliso lengcondvo Elija aphendvula Ahabi atsi: “Ngikutfolile.” Abesatfolile kutsi Ahabi ungumuntfu lonjani. Abesigebengu, angumbulali futsi avukela Nkulunkulu Jehova. Ungacabanga-ke kutsi bekudzingeka abe nesibindzi lesingakanani kute acondzane nalendvodza lebeyenta lokubi! Elija wase utjela Ahabi ngesehlulelo saNkulunkulu. Jehova wakubona konkhe lokwakwenteka. Bubi lobebentiwa emndenini wa-Ahabi besebungene nakubantfu baleyondzawo. Ngako-ke, Elija watjela Ahabi kutsi Nkulunkulu ‘utawubhubhisa intalelwane yakhe,’ lokusho kucedvwa kwawo onkhe emakhosi labetawuvela emndenini wakhe. Jezebeli naye abetawujeziswa.—1 Emakhosi 21:20-26.
Elija akazange amane atsatse ngekutsi bantfu batawuvele baphunyule bangajeziswa ngalokubi labakwentile. Bantfu labanyenti bacabanga kanjalo eveni lesiphila kulo namuhla. Lendzaba leseBhayibhelini isikhumbuta kutsi Nkulunkulu Jehova akagcini nje ngekubona loko lokwentekako, kodvwa uphindze aletse sehlulelo ngesikhatsi sakhe lesifanele. LiVi lakhe lisicinisekisa ngekutsi liyeta lilanga latawucedza ngalo konkhe kuphatfwa kabi kwebantfu lobekusolo kwenteka. (Tihlabelelo 37:10, 11) Noma kunjalo, ungase utibute kutsi: ‘Tehlulelo taNkulunkulu tifaka ekhatsi kujezisa kuphela yini? Akwenteki yini tibe nesihawu?’
Kungenteka kutsi Elija wamangala ngendlela lenta ngayo Ahabi ngemuva kwekumtjela ngesehlulelo saNkulunkulu. Naku lokwenteka: “Watsi kube Ahabi eve lamavi, wadzabula tingubo takhe, wembatsa emasaka, wazila, walala ngemasaka, wahamba angulotfotjisiwe.” (1 Emakhosi 21:27) Abekhombisa kuphendvuka yini Ahabi?
Mhlawumbe singasho kutsi kwakusento lesikhombisa kuphendvuka. Ahabi watitfoba—lokuyintfo lekumatima ngendvodza letigcabhako naletikhukhumetako kutsi iyente. Kodvwa kwakukuphendvuka mbamba yini loko? Loku singakucatsanisa nalokwenteka enkhosini Manase, leyenta lokubi kakhulu kwendlula Ahabi. Ngesikhatsi Jehova amjezisa, Manase watitfoba wacela kutsi amsite. Kodvwa akagcinanga ngaloko. Washintja kuphila kwakhe ngekutsi asuse tonkhe tithico lebekatentile. Wenta konkhe lokusemandleni akhe kutsi akhonte Jehova, waze wakhutsata ngisho nebantfu lebekababusa kutsi nabo babuyele kuNkulunkulu. (2 Tikhronike 33:1-17) Waphendvuka ngaleyondlela yini na-Ahabi? Kuyadzabukisa kutsi akazange.
Jehova wakubona yini kuphendvuka kwa-Ahabi nekudzabuka kwakhe? Jehova watsi ku-Elija: “Ubonile yini kutsi Ahabi utitfobe kanjani embikwami? Ngenca yekutsi utitfobile kimi, ngingeke ngisamehlisela lesigemegeme etikhatsini takhe, kodvwa ngiyawusehlisela etikwendlu yakakhe ngesikhatsi sekubusa kwemsa wakhe.” (1 Emakhosi 21:29) Jehova abemtsetselela yini Ahabi nakasho njalo? Cha, kuphendvuka mbamba kuphela lobekungamenta atfole umusa waNkulunkulu. (Hezekeli 33:14-16) Kodvwa njengobe Ahabi watisola ngelizinga lelitsite, Jehova wamkhombisa umusa ngekwelizinga lebekaphendvuke ngalo. Ahabi abengeke asibone lesigemegeme sekubulawa kwemndeni wakhe wonkhe.
Nome kunjalo, Jehova akazange asishintje sehlulelo sakhe. Ngekuhamba kwesikhatsi Jehova wakhuluma netingilosi takhe mayelana nekutsi angahungwa kanjani Ahabi kutsi aye emphini lapho bekatawubulawa khona. Ngekushesha ngemuva kwaloko Jehova wamgweba Ahabi. Bamgwaza kuleyo mphi, wopha waze wafela encoleni yakhe. Lendzaba iphindze isho naku lokubuhlungu: Ngalesikhatsi incola yenkhosi igezwa kwefika tinja tacapha ingati yayo. Agcwaliseka embi kwebantfu emavi aJehova Elija lawatjela Ahabi, latsi: “Lapho tinja tacapha khona ingati yaNabothi, tinja tiyawuphindze ticaphe khona ingati yakho.”—1 Emakhosi 21:19; 22:19-22, 34-38.
Ku-Elija na-Elisha, nakubo bonkhe bantfu baNkulunkulu labetsembekile, siphetfo sa-Ahabi sisicinisekiso lesisikhumbuta kutsi Jehova akazange asikhohlwe sibindzi nekukholwa kwaNabhothi. Nkulunkulu wekulunga akehluleki nanini kujezisa labenta lokubi, nanome kungashesha nome kutsatse sikhatsi lesidze; futsi akehluleki kwehlulela ngemusa nangabe anesizatfu sekwenta njalo. (Numeri 14:18) Leso kwaba sifundvo lesikhulu ku-Elija, lowabeketela iminyaka leminyenti ngephansi kwekubusa kwalenkhosi lembi. Uke waphatfwa kabi yini wena? Uyakulangatelela yini kubona Nkulunkulu akucedza loko? Uyobe wenta kahle nawulingisa kukholwa kwa-Elija. Akanye na-Elisha, umsiti wakhe lowetsembekile, waphikelela ekumemeteleni imilayeto yaNkulunkulu, wabeketelela timo letimatima.
^ sig. 3 Jehova wasebentisa somiso lesatsatsa iminyaka lemitsatfu nesigamu kute akhombise kutsi Bhali ute emandla, njengobe bekukholelwa kutsi nguye loletsa imvula nalovundzisa umhlaba. (1 Emakhosi, sehluko 18) Fundza tihloko letitsi “Lingisa Kukholwa Kwabo” ku-Sicongosekulindza sanga-January 1 nesanga-April 1, 2008, letitfolakala ngesiZulu.
^ sig. 13 Kungenteka Jezebeli abesaba kutsi lesivini sasitawuba setindlalifa taNabhothi, wase uphoceleleka kutsi abulale emadvodzana aNabhothi. Kute utfole kwatiswa lokubanti mayelana nekutsi kungani Nkulunkulu avumela tento tekucindzetelwa kwebantfu letifana nalesi, fundza sihloko lesitsi “Umbuto Lovela Kubafundzi,” lesikulomagazini.
LiBhayibheli lehlukile kuletinye tincwadzi, futsi nguloko lobewungakulindzela ngeliVi laNkulunkulu. Kushicilelwe tigidzigidzi temaBhayibheli ngetilwimi letinyenti kakhulu. Kuhlakanipha lokutfolakala eBhayibhelini kunemandla ekushintja bantfu, kubente baphile imphilo lencono.—Fundza 1 Thesalonika 2:13; 2 Thimothi 3:16.
LiBhayibheli lishaya emhlolweni nalisetjela ngaloko lokutakwenteka esikhatsini lesitako, ngenca yaloko siyaciniseka kutsi livela kuNkulunkulu. Kute umuntfu longenta loko ngekuhlakanipha kwakhe. Ase ucabange nje ngembhalo wa-Isaya. Ikhophi yawo leyentiwa eminyakeni lengetulu kwelikhulu ngaphambi kwekutalwa kwaJesu, yatfolakala emgedzeni eceleni kweLwandle Lolufile. Lombhalo utsi iBhabhulona yayitawuba tindzala. Loko kwagcwaliseka kwekucala eminyakeni leminyenti ngemuva kwekuba khona kwaJesu emhlabeni.—Fundza Isaya 13:19, 20; 2 Phetro 1:20, 21.
Kubhalwa kweliBhayibheli kwatsatsa cishe iminyaka lengetulu kwalengu-1 600. Loko lokwabhalwa babhali beliBhayibheli labacishe babe ngu-40, kunemcondvo munye loyinhloko futsi akuphikisani. Kungani kuvumelana? Kungobe lababhali bebacondziswa nguNkulunkulu.—Fundza 2 Samuweli 23:2.
Ngaletinye tikhatsi Nkulunkulu abekhuluma nebabhali beliBhayibheli asebentisa tingilosi, imibono, noma emaphupho. Nkulunkulu abevame kufaka imicondvo yakhe engcondvweni yembhali bese uyamvumela kutsi akhetse emagama langawasebentisa kute endlulisele umlayeto waNkulunkulu.—Fundza Sembulo 1:1; 21:3-5.
1 2 3 4 5 6 7 8 9 10 11 12 13 14 15 16
^ ***bh emakh. 76-85 Uyini UMbuso WaNkulunkulu?***
Sehluko Sesiphohlongo
Uyini UMbuso WaNkulunkulu?
LiBhayibheli lisitjelani ngeMbuso waNkulunkulu?
Yini uMbuso waNkulunkulu loyoyenta?
Kunini lapho uMbuso uyobangela kutsi intsandvo yaNkulunkulu yentiwe emhlabeni?
TIGIDZI tebantfu emhlabeni tetayelene nemthandazo labanyenti labawubita ngekutsi nguBabe Wetfu nobe nguMthandazo weNkhosi. Kokubili loku labakushoko, kumane nje kubhekisele emthandazweni losibonelo lodvumile lowashiwo nguJesu Khristu matfupha. Lokushiwo ngulomthandazo kubalulekile, futsi kufundza ngeticelo tawo letintsatfu tekucala kutakusita kwengeteke lokwatiko mayelana naloko lokufundziswa liBhayibheli.
2 Ekucaleni kwalomthandazo losibonelo, Jesu wafundzisa labebamlalele: “Nanithandazako nibotsi: ‘Babe wetfu losezulwini, alingcweliswe libito lakho. Umbuso wakho awute. Intsandvo yakho ayentiwe emhlabeni, njengobe yentiwa ezulwini.’” (Matewu 6:9-13) Tibaluleke ngani leticelo letintsatfu?
3 Kuze kube ngunyalo, sesifundze lokunyenti ngelibito laNkulunkulu lelitsi, Jehova. Sesicocile ngenjongo yaNkulunkulu—loko lakwentile naloko lasetakwentela bantfu. Kodvwa Jesu abesho kutsini nakatsi sithandaze sitsi: “Umbuso wakho awute”? Uyini uMbuso waNkulunkulu? Kuta kwawo kutalingcwelisa njani libito laNkulunkulu? Kuta kweMbuso kuhlangene ngani nekwenta intsandvo yaNkulunkulu?
LOKO UMBUSO WANKULUNKULU LONGIKO
4 Umbuso waNkulunkulu nguhulumende lomiswe nguNkulunkulu Jehova loneNkhosi layikhetsile. Ngubani iNkhosi yeMbuso waNkulunkulu? NguJesu Khristu. Jesu njengeNkhosi mkhulu kwendlula bonkhe babusi lababantfu futsi ubitwa ngekutsi “INkhosi yemakhosi neMbusi webabusi.” (1 Thimothi 6:15) Unemandla ekwenta lokuhle kakhulu kwendlula nobe ngabe ngumuphi umbusi, ngisho nobe angaba ncono kanjani.
5 Utawubusa ukuphi uMbuso waNkulunkulu? Kantsi Jesu vele yena ukuphi? Khumbula, wafundza ngekutsi wabulawa elugodvweni lekuhlushwa, kodvwa wavuswa. Ngemuva kwaloko, wenyukela ezulwini. (Imisebenti 2:33) Ngako-ke, ngulapho uMbuso waNkulunkulu ukhona khona. Kungako liBhayibheli liwubita ngekutsi ‘nguMbuso wasezulwini.’ (2 Thimothi 4:18) Nobe nje uMbuso waNkulunkulu usezulwini, utawubusa etikwemhlaba.—Sembulo 11:15.
6 Yini leyenta Jesu abe yiNkhosi lekhetseke kakhulu? Sizatfu sekucala kutsi angeke nanini aze afe. LiBhayibheli nalicatsanisa Jesu nebabusi lababantfu litsi “nguye yedvwa longabhubhi lohlala ekukhanyeni lekungasondzeleki kuko.” (1 Thimothi 6:16) Loko kusho kutsi konkhe lokuhle Jesu lakwentako kutawuba khona siphelane, futsi utawenta tintfo letinkhulu letinhle.
7 Ase ucabange nganasi siphrofetho seliBhayibheli lesimayelana naJesu: ‘Umoya waSimakadze [Jehova] uyawubasetikwakhe, umoya wekuhlakanipha newekucondza, umoya wekweluleka newemandla, umoya welwati newekwesaba Simakadze, uyawutijabulisa ekwesabeni Simakadze. Angeke ehlulele ngalakubona ngemehlo akhe, nome ente sincumo ngalakuve ngetindlebe takhe; kodvwa labeswele uyawubehlulela ngekwemtsetfocotfo, labamphofu belive abehlulele ngekungakhetsi.’ (Isaya 11:2-4) Lamavi akhombisa kutsi Jesu abetawuba yiNkhosi lelungile futsi leneluvelo kubantfu. Ungatsandza yini kutsi ube nembusi lonjengaJesu?
8 Nali lelinye liciniso ngeMbuso waNkulunkulu: Jesu angeke abuse yedvwa, utawubusa kanye nalabanye. Sibonelo saloku kutsi umphostoli Pawula watjela Thimothi: “Nasicinisela, siyawubusa kanye naye.” (2 Thimothi 2:12) BoPawula naThimothi, kanye nalabanye labetsembekile labakhetfwa nguNkulunkulu batawubusa naJesu eMbusweni wasezulwini. Bangakhi labatawutfola lelo lungelo?
9 Njengobe kuvetiwe eSehlukweni 7 salencwadzi, umphostoli Johane waniketwa umbono, kuwo wabona ‘liWundlu [Jesu Khristu] eNtsabeni yaseSiyoni [indzawo yakhe yebukhosi ezulwini] lime nebantfu labangu-144 000, babenelibito lalo, neleYise libhalwe emabuntini abo.’ Babobani laba labangu-144 000? Johane ngekwakhe uyasichazela: “Ngibo laba labalandzela liWundlu nome kukuphi lapho liya khona. Kubo bonkhe bantfu ngibo labahlengiwe, balulibo lwaNkulunkulu nelweliWundlu.” (Sembulo 14:1, 4) Babalandzeli labetsembekile nalabakhetsekile baJesu Khristu labakhetfwe kutsi bayewubusa naye ezulwini. Ngemva kwekuvuselwa ekuphileni kwasezulwini, “baba ngemakhosi nebaphristi . . . etikwemhlaba wonkhe” kanye naJesu. (Sembulo 5:10) Kusukela esikhatsini sebaphostoli, Nkulunkulu abesolo akhetsa emaKhristu letsembekile kute atewuphelelisa lenombolo lengu-144 000.
10 Lilungiselelo lekutsi Jesu kanye nalabangu-144 000 babuse bantfu, libonisa lutsandvo lwaNkulunkulu. Jesu wativela kutsi kunjani kuba ngumuntfu kanye nekuhlupheka emhlabeni. Pawula watsi Jesu “akasiye lowehluleka kuvumelana natsi ebutsakatsakeni betfu, kodvwa walingwa ngayo yonkhe indlela njengatsi, noko akazange one.” (Hebheru 4:15; 5:8) Labo labatawubusa naye nabo bahlupheka futsi bacinisela. Ngetulu kwaloko, balwisana nekungapheleli futsi babeketelela tonkhe tinhlobo tekugula. Bataticondza sibili tinkinga bantfu lababa nato.
YINI LETAKWENTIWA NGUMBUSO WANKULUNKULU?
11 Ngesikhatsi Jesu atsi kubafundzi bakhe kufanele bathandazele kutsi uMbuso waNkulunkulu ufike, waphindze watsi kufanele bathandazele nekutsi intsandvo yaNkulunkulu yentiwe “emhlabeni, njengobe yentiwa ezulwini.” Nkulunkulu usezulwini, futsi tingilosi letetsembekile tiyayenta intsandvo yakhe ezulwini. ESehlukweni 3 salencwadzi, sifundze kutsi ingilosi lembi yayekela kwenta intsandvo yaNkulunkulu futsi yabangela bo-Adamu na-Eva kutsi bone. ESehlukweni 10 sitawufundza kabanti ngekutsi lifundzisani liBhayibheli ngalengilosi lembi, lesiyati ngekutsi nguSathane Develi. Sathane netingilosi letakhetsa kumlandzela—letibitwa ngekutsi ngemadimoni—bavunyelwa kutsi bahlale ezulwini sikhashana. Ngaloko-ke, akusibo bonkhe ezulwini labebenta intsandvo yaNkulunkulu. Loko bekutawushintja nasekucale kubusa uMbuso waNkulunkulu. INkhosi lesandza kubekwa, Jesu Khristu, beyitawususa imphi yayo, ilwe naSathane.—Sembulo 12:7-9.
12 Lamavi lasiprofetho lalandzelako achaza lokwakutakwenteka: “Ngeva livi lelikhulu ezulwini litsi: ‘Nyalo insindziso, nemandla, nebukhosi sekwaNkulunkulu wetfu, neligunya selaKhristu wakhe; ngobe sewulahlelwe phansi ummangaleli [Sathane] lomangalela bazalwane betfu kuNkulunkulu, imini nebusuku.’” (Sembulo 12:10) Utinakile yini tentakalo letimbili letibalulekile letichazwe kulelivesi? Sekucala, uMbuso waNkulunkulu loholwa nguJesu Khristu ucala kubusa. Sesibili, Sathane uyacoshwa ezulwini futsi ulahlelwa phansi emhlabeni.
13 Waba yini umphumela waletentakalo letimbili? Ngalokuphatselene nalokwenteka ezulwini, siyafundza: “Tfokotani-ke, nine mazulu, nani lenihlala kuwo!” (Sembulo 12:12) Yebo, tingilosi letetsembekile ezulwini tiyatfokota, tonkhe letisele tetsembekile kuNkulunkulu Jehova njengobe Sathane nemadimoni akhe bangasekho. Kunekuthula lokukhulu kanye nebunye lobuphelele. Intsandvo yaNkulunkulu iyenteka ezulwini.
14 Kutsiwani-ke ngemhlaba? LiBhayibheli litsi: “Maye kuwe, mhlaba nelwandle, ngobe Mhlebi [“Develi,” NW] sewehlele kini ngentfukutselo lenkhulu, ngobe uyati kutsi sikhatsi sakhe sifishane!” (Sembulo 12:12) Sathane utfukutsele uyabila njengobe acoshiwe ezulwini futsi asalelwe sikhatsi lesincane. Ngentfukutselo yakhe ubangela lusizi nobe “maye” emhlabeni. Sitawufundza kabanti ‘ngalomaye’ esehlukweni lesilandzelako. Kodvwa sinaloko engcondvweni, singahle sitibute kutsi, LoMbuso utakwenta njani kutsi intsandvo yaNkulunkulu yentiwe emhlabeni?
15 Khumbula kutsi iyini injongo yaNkulunkulu ngemhlaba. Ufundzile ngayo eSehlukweni 3. E-Edeni, Nkulunkulu wabonisa kutsi injongo yakhe kutsi lomhlaba ube lipharadisi leligcwele bantfu labangafi nalabalungile. Sathane wenta kutsi bo-Adamu na-Eva bone, futsi loko kwatsikameta kugcwaliseka kwenjongo yaNkulunkulu, kodvwa akuzange kuyishintje. Jehova solo uhlose kutsi ‘labalungile badle lifa lemhlaba, bahlale kuwo kuze kube phakadze.’ (Tihlabelelo 37:29) UMbuso waNkulunkulu utakwenta loko. Njani?
16 Cabanga ngaloko lokushiwo siphrofetho lesitfolakala kuDanyela 2:44. Siyafundza: “Ngesikhatsi salawo makhosi, Nkulunkulu welizulu uyawumisa umbuso longasoze wabhujiswa lutfo, futsi ngeke unikwe labanye bantfu. Uyawupitjita yonkhe leminye imibuso uyicedze, kodvwa wona uyawukuma kuze kube phakadze.” Kusitjelani loku ngeMbuso waNkulunkulu?
17 Kwekucala, kusitjela kutsi uMbuso waNkulunkulu wawutawumiswa “ngesikhatsi salawo makhosi,” nobe nakusabusa leminye imibuso. Kwesibili, kusitjela kutsi loMbuso utawuhlala phakadze. Angeke ubhujiswe lutfo futsi angeke utsatselwe sikhundla ngulomunye hulumende. Kwesitsatfu, siyabona kutsi kutawuba nemphi emkhatsini weMbuso waNkulunkulu nemibuso yalelive. UMbuso waNkulunkulu utawuncoba. Ekugcineni, kutawuba ngiwo wodvwa hulumende lobusa bantfu. Ngako-ke, bantfu batawujabulela kubuswa lokuhle labangazange sebakubone.
18 Kunyenti lokushiwo liBhayibheli ngemphi lesekhatsi kweMbuso waNkulunkulu nabohulumende belive. Nasi sibonelo: LiBhayibheli lifundzisa kutsi njengobe kuphela kusondzela, imimoya yemadimoni itawusakata emanga kute iyenge “emakhosi emhlaba wonkhe.” Ngayiphi injongo? ‘Kute iwalungiselele imphi yelilanga lelikhulu laNkulunkulu, Somandla.’ Emakhosi emhlaba ayawubutselwa ndzawonye “endzaweni lekutsiwa yi-Amagedoni ngesiHebheru.” (Sembulo 16:14, 16) Ngalokushiwo ngulamavesi lamabili, imphi yekugcina emkhatsini wabohulumende bebantfu neMbuso waNkulunkulu ibitwa ngekutsi yi-Amagedoni.
19 Yini uMbuso waNkulunkulu loyoyiphumelelisa nge-Amagedoni? Khumbula futsi kutsi iyini injongo yaNkulunkulu ngemhlaba. Nkulunkulu Jehova uhlose kutsi umhlaba ube liPharadisi ugcwale bantfu labalungile, labaphelele nalabakhonta yena. Yini levimbela loko kutsi kwenteke nyalo? Kwekucala, sinesono, siyagula futsi siyafa. Nobe kunjalo, sifundzile eSehlukweni 5 kutsi Jesu wasifela kute sitfole kuphila lokuphakadze. Kungenteka kutsi uyawakhumbula emavi labhalwe eVangelini laJohane: “Nkulunkulu walitsandza live kakhulu kangangekutsi wadzimate wanikela ngeNdvodzana yakhe lekukuphela kwayo, kuze kutsi nome ngubani lokholwa ngiyo angabhubhi, kodvwa abe nekuphila lokuphakadze.”—Johane 3:16.
20 Lenye inkinga kutsi bantfu benta tintfo letimbi. Bacala emanga, bayakhohlisa futsi bayisebentisa kabi imitimba yabo. Abafuni kwenta intsandvo yaNkulunkulu. Bantfu labenta tintfo letimbi batawubhujiswa emphini yaNkulunkulu i-Amagedoni. (Tihlabelelo 37:10) Lesinye sizatfu lesenta kutsi intsandvo yaNkulunkulu ingentiwa emhlabeni, kutsi bohulumende ababakhutsati bantfu kutsi bayente. Bohulumende labanyenti abanawo emandla ekwenta lokuhle, banelunya futsi bakhohlakele. LiBhayibheli likhuluma licondze: “Umuntfu usuke atihlisibete etikwalabanye kantsi utilimata yena.”—Umshumayeli 8:9.
21 Ngemuva kwe-Amagedoni, bantfu batawubuswa nguhulumende munye, uMbuso waNkulunkulu. LoMbuso lowo utakwenta intsandvo yaNkulunkulu futsi uletse tibusiso letimangalisako. Nasi sibonelo: Utawususa Sathane nemadimoni akhe. (Sembulo 20:1-3) Emandla emhlatjelo waJesu wesihlengo atawusetjentiswa kute bantfu labetsembekile bangaphindze bagule futsi bafe. Kunaloko, nasekubusa lowoMbuso bayokwati kuphila phakadze. (Sembulo 22:1-3) Umhlaba utawuba lipharadisi. Ngemva kwaloko loMbuso utakwenta kutsi intsandvo yaNkulunkulu yentiwe emhlabeni uphindze ungcwelise libito laNkulunkulu. Kusho kutsini loko? Kusho kutsi ekugcineni nakubusa uMbuso waNkulunkulu, wonkhe umuntfu lophilako uyodvumisa libito laJehova.
UMBUSO WANKULUNKULU UTAKWENTA NINI LOKU?
22 Ngalesikhatsi Jesu atjela balandzeli bakhe kutsi bathandaze batsi, “UMbuso wakho awute,” kwaba sebaleni kutsi uMbuso wawungakefiki ngaleso sikhatsi. Wefika yini ngalesikhatsi Jesu abuyela ezulwini? Cha, ngobe boPhetro naPawula batsi, ngemuva kwekuvuswa kwaJesu, siphrofetho lesisencwadzini yeTihlabelelo 110:1 sasigcwaliseke kuye: “Simakadze watsi enkhosini yami: ‘Hlala lapha ngesekudla sami, ngize ngifake titsa takho ngaphansi kwetinyawo takho.’” (Imisebenti 2:32-35; Hebheru 10:12, 13) Loku kwakhombisa kutsi kwakuyodzingeka alindze sikhatsi lesitsite.
23 Abetawulindza sikhatsi lesingakanani? Ngelikhulu lesi-19 nelesi-20 leminyaka, bafundzi beliBhayibheli labetsembekile batfola kutsi abeyolindza kuze kube ngu-1914. (Kute utfole lwati lolunyenti ngalokuphatselene nalomnyaka, fundza Sandzisanchazo emakhasini 215-18.) Lokwenteka kusukela nga-1914 kwafakazela kutsi labafundzi labetsembekile beliBhayibheli bakucondza kahle loko kwakuyowenteka. Kugcwaliseka kwetiphrofetho teliBhayibheli, kukhombisa kutsi nga-1914, Khristu waba yiNkhosi futsi uMbuso waNkulunkulu wasezulwini wacala kubusa. Kulesikhatsi lesiphila kuso, Sathane usalelwe ‘sikhatsi lesifishane.’ (Sembulo 12:12; Tihlabelelo 110:2) Singasho sicinise kutsi madvutane nje uMbuso waNkulunkulu utawubangela kutsi intsandvo yakhe yentiwe emhlabeni. Uyatijabulela yini letindzaba? Uyatikholwa yini kutsi tiliciniso? Sehluko lesilandzelako sitakusita ubone kutsi liBhayibheli vele liyafundzisa ngaloku.
LOKO LOKUFUNDZISWA LIBHAYIBHELI
▪ UMbuso waNkulunkulu unguhulumende wasezulwini, iNkhosi yawo, nguJesu Khristu. Kukhetfwe bantfu labangu-144 000 khona lapha emhlabeni kutsi bayobusa naJesu.—Sembulo 14:1, 4.
▪ LoMbuso wacala kubusa ngemnyaka wa-1914, futsi ngalowo mnyaka Sathane wacoshwa ezulwini walahlelwa emhlabeni.—Sembulo 12:9.
▪ Madvutane nje uMbuso waNkulunkulu utawubhubhisa bonkhe bohulumende bebantfu, futsi umhlaba uyoba lipharadisi.—Sembulo 16:14, 16.
[Imibuto Yesihloko Lesifundvwako]
1. Ngumuphi umthandazo lobalulekile lesitawucoca ngawo?
2. Ngutiphi tintfo letintsatfu Jesu latsi balandzeli bakhe abatithandazele?
3. Yini lokufanele siyati ngeMbuso waNkulunkulu?
4. Uyini uMbuso waNkulunkulu, futsi ngubani iNkhosi yawo?
5. UMbuso waNkulunkulu utawubusa ukuphi, futsi ubuse etikwani?
6, 7. Yini leyenta Jesu abe yiNkhosi lekhetseke kakhulu?
8. Bobani labatawubusa naJesu?
9. Bangakhi labatawubusa naJesu, futsi Nkulunkulu wacala nini kubakhetsa?
10. Kungani kulilungiselelo lelutsandvo kutsi Jesu kanye nalabangu-144 000 babuse bantfu?
11. Kungani Jesu atsi bafundzi bakhe bathandazele kutsi intsandvo yaNkulunkulu yentiwe emhlabeni njengasezulwini?
12. Ngutiphi tentakalo letimbili letibalulekile letichazwe kuSembulo 12:10?
13. Waba yini umphumela wekucoshwa kwaSathane ezulwini?
14. Yini lebangelwe kulahlelwa kwaSathane emhlabeni?
15. Iyini injongo yaNkulunkulu ngemhlaba?
16, 17. Danyela 2:44 usitjelani ngeMbuso waNkulunkulu?
18. Ibitwa ngekutsi yini lemphi yekugcina lesekhatsi kweMbuso waNkulunkulu nabohulumende balelive?
19, 20. Yini levimbela intsandvo yaNkulunkulu kutsi yenteke emhlabeni nyalo?
21. Yini uMbuso loyoyenta kute intsandvo yaNkulunkulu yentiwe emhlabeni?
22. Sati njani kutsi uMbuso waNkulunkulu awucalanga kubusa ngalesikhatsi Jesu alapha emhlabeni nobe ngemuva nje kwekufika kwakhe ezulwini?
23. (a) Wacala nini kubusa uMbuso waNkulunkulu? (b) Sitawufundza ngani esehlukweni lesilandzelako?
[Titfombe ekhasini 83]
Kucoshwa kwaSathane nemadimoni akhe ezulwini kwaletsa lusizi emhlabeni. Madvutane lolo sizi lutawuphela
[Sitfombe ekhasini 84, 85]
Nasekubusa loMbuso, intsandvo yaNkulunkulu itawentiwa emhlabeni njengobe yentiwa ezulwini
^ ***w13 9/1 emakh. 14-15 Nkulunkulu Unendzaba Yini Nekuhlupheka Kwetfu?***
INCOCISWANO NAMAKHELWANE
Nkulunkulu Unendzaba Yini Nekuhlupheka Kwetfu?
Lencociswano lelandzelako isibonelo saleyo Fakazi WaJehova langaba nayo namakhelwane wakhe. Asesitsi Fakazi waJehova ligama lakhe lokungu-Calisile uvakashele lomunye make ligama lakhe lokungu-Takhona.
ANGAKUVUMELA NJANI LOKU KUTSI KWENTEKE?
Calisile: Lamuhla, ngihambe ngicoca nebantfu labahlala kulendzawo ngekwatiswa lokukunali lipheshana. Linesihloko lesitsi Ungatsandza Yini Kwati liciniso? Ngicela utsatse nali lakho.
Takhona: Likhuluma ngetintfo telisontfo yini?
Calisile: Yebo. Ngicela ubuke nayi imibuto lesitfupha lebhalwe lapha ekucaleni. Ngumuphi kulemibuto—
Takhona: Ngicela sowume khona lapho. Kutawufana nekutsi ucitsa sikhatsi sakho nawukhuluma nami.
Calisile: Yini lekwenta usho njalo?
Takhona: Ecinisweni, ngiyatingabata kutsi ngiyakholelwa kuNkulunkulu.
Calisile: Uyati ngiyajabula ngalokutsi wetsembeke, ungitjele loku. Ngicela kubuta, bowuvele utiva kanjalo kusukela ekucaleni yini?
Takhona: Chake, ngikhule ngihamba lisontfo. Kodvwa senginesikhatsi lesidze ngayekela.
Calisile: Ngiyabona. Hawu, asengitetfule phela. Ligama lami ngingu-Calisile.
Takhona: Mine ngingu-Takhona.
Calisile: Ngiyajabula kukwati-ke Takhona.
Takhona: Nami ngalokufanako.
Calisile: Angiketeli kutokuphocelela kutsi wemukele loko mine lengikukholelwako. Ngifisa kwati kodvwa kutsi kukhona yini lokwakubangela wabese uyangabata kutsi Nkulunkulu ukhona?
Takhona: Yebo kukhona. Eminyakeni lengu-17 leyendlulile, indvodzakati yami yatfola ingoti yemoto.
Calisile: Awu, kwaze kwaba buhlungu kuva loko. Walima yini?
Takhona: Yebo, solo waba yinkhubela kusukela lapho.
Calisile: Maye kwaze kwaba kubi. Kuyobe sikuphatsa kabi kakhulu lesimo.
Takhona: Ungasasho mntfwanebantfu. Loko ngiko phela lokungenta ngitibute kutsi nangabe Nkulunkulu akhona, angayivumela njani intfo lenjena kutsi yenteke? Nkulunkulu angasiyekelelani sihlupheke ngalendlela?
KUBI YINI KUBUTA KUTSI NKULUNKULU UKUVUMELE LENI KUHLUPHEKA?
Calisile: Kute lokubi ngalendlela lotiva ngayo kanye nangalemibuto lonayo. Kungulokuvamile kutsi nasiphatseke kabi sitibute kutsi kubangelwa yini loko. Ecinisweni, loko bekutikhatsata ngisho naletinye tetinceku taNkulunkulu letetsembekile tangesikhatsi kusabhalwa liBhayibheli.
Takhona: Usho njalo?
Calisile: Yebo. Ngingakukhombisa yini sibonelo saloko eBhayibhelini?
Takhona: Ngingajabula kakhulu.
Calisile: Ngicela unake kutsi kuHabakhuki, sehluko 1, livesi 2 na-3, Habakhuki, umphrofethi lowetsembekile, wabuta Nkulunkulu watsi: “Awu, Simakadze, kuyawudzimate kube ngunini solo ngikhala ngicela lusito, kodvwa wena solomane ungalaleli? Kuyawudzimate kube ngunini ngimemeta ngikhala kuwe ngitsi: ‘Budlwangudlwangu!’ kodvwa wena ungasindzisi? Wentelani kutsi ngibone bubi lobungaka?” Lemibuto ivakala ifanana yini naleyakho?
Takhona: Iyafanana.
Calisile: Nkulunkulu akazange amtsetsise Habakhuki ngekubuta kwakhe lemibuto, futsi akazange amane atjele Habakhuki kutsi kudzingeka akholwe kakhulu.
Takhona: Kuyamangalisa-ke loko
JEHOVA UYAKWENYANYA KUHLUPHEKA
Calisile: LiBhayibheli lifundzisa kutsi Nkulunkulu uyakubona kuhlupheka lesibhekana nako futsi unendzaba.
Takhona: Usho kutsini?
Calisile: Asengikukhombise nasi sibonelo lesilapha ku-Eksodusi 3:7. Ungakujabulela kuwufundza?
Takhona: Kute inkinga. Utsi: “Simakadze wakhuluma watsi: ‘Sengikubone ngempela kuhlushwa kwebantfu bami labaseGibhithe. kSengikuvile nekukhala kwabo ngekucindzetelwa nguletindvuna tabo temisebenti. Ngikwati kahle kuhlupheka kwabo’”
Calisile: Ngiyabonga. Ngekusho kwalomBhalo, Nkulunkulu uyakubona yini kuhlupheka kwetfu?
Takhona: Kubonakala kanjalo.
Calisile: Akusho kutsi unelwati nje loluncane ngaloku. Ngicela uphindze ubuke incenye yekugcina yalelivesi. Nkulunkulu watsi: ‘Ngikwati kahle kuhlupheka kwabo.’ Engabe lawo mavi avakala njengalavela kuNkulunkulu longenandzaba nebantfu noma longenabungani nabo yini?
Takhona: Cha, akusinjalo.
Calisile: Liciniso lelo. Nkulunkulu akagcini ngekubona tinkinga tetfu kodvwa kuphindze kumvise buhlungu kusibona sikuleso simo.
Takhona: Ucinisile.
Calisile: Sisenaloko etingcondvweni, asesifundze ngalokunye kukhatsateka bantfu baNkulunkulu labake babhekana nako. Kubhalwe ngako ku-Isaya 63:9. Incenye yekucala yalelivesi itsi: “Kuko konkhe kukhatsateka kwabo naye abekhatsatekile.” Ungasho yini kutsi bekumtsintsa Nkulunkulu kubona bantfu bakhe bakhatsatekile?
Takhona: Yebo, kuvakala kanjalo.
Calisile: Takhona, liciniso lalendzaba likutsi Nkulunkulu usikhatsalela kakhulu, futsi kuyamcansula kusibona sihlupheka. Nasikhala, ukhala kanye natsi.
UBANJWE YINI KUTSI ATSATSE SINYATSELO?
Calisile: Ngisengakahambi, kuneliphuzu lelilodvwa lengitsandza kucoca ngalo nawe.
Takhona: Kulungile.
Calisile: Caphela kutsi lisifundzisani liBhayibheli mayelana nemandla aNkulunkulu. LomBhalo lenginawo engcondweni nguJeremiya 10:12. Ngicela uwufundze?
Takhona: Kulungile. Utsi: “Kodvwa Nkulunkulu wawudala umhlaba ngemandla akhe lamakhulu; wesekela umhlaba ngekuhlakanipha kwakhe, weneka emazulu ngekucondza kwakhe”
Calisile: Ngiyabonga. Asesizindle sikhashana ngalelivesi. Kwadzingeka emandla lamanyenti yini kuze Nkulunkulu adale emazulu, umhlaba kanye nako konkhe lokukuwo?
Takhona: Kunjalo.
Calisile:Nangabe Nkulunkulu anemandla ekudala konkhe lokukhona, angeke yini sesilindzele kutsi angaphindze abe nawo emandla ekucondzisa indalo yakhe?
Takhona: Yebo, loko singakulindzela.
Calisile: Asewuphindze ucabange ngendvodzakati yakho. Yini lekwenta ukhatsateke nawuyibona isebumatimeni?
Takhona: Kubangelwa kutsi ngiyayitsandza. Ngoba ngumntfwanami.
Calisile: Kube namuhla bowunemandla ekucedza lokuhlupheka labhekene nako bowungakucedza yini?
Takhona: Noma kanjani bengingakucedza.
Calisile: Asewucabange kutsi loko kusho kutsini. LiBhayibheli lifundzisa kutsi Nkulunkulu uyakubona kuhlupheka kwetfu, uyasivela, futsi unemandla lamakhulu. Ungacabanga-ke kutsi Nkulunkulu udzinga kutibamba lokunganani kuze akhone kuhlala angangeneli, acedze lokuhlupheka ngekushesha?
Takhona: Angikaze sengiyicabange ngaleyondlela lendzaba.
Calisile: Akusho yini kutsi unesizatfu lesiphatsekako sekungangeneli kwanyalo, acedze lokuhlupheka kwetfu?
Takhona: Ya-a, ngicabanga kutsi kungenteka unaso.
Calisile: Ngiva lucingo lwakho luyakhala, kuncono ngibuye ngalesinye sikhatsi, kuze sitowucoca kabanti ngalesihloko.
Takhona: Ngiyabonga. Ngingakujabulela loko.
Ikhona yini indzaba leseBhayibhelini loke watibuta imibuto letsite ngayo? Unayo yini inkhaphunkhaphu yekuva kabanti mayelana netinkholelo nome tinchubo letitsite taboFakazi baJehova? Nangabe kunjalo, ungangabati kubuta lomunye wabo. Utakujabulela kucoca nawe ngaleto tintfo.
[Imibhalo lengentansi]
Kute utfole kwatiswa lokubanti, fundza sehluko 11 encwadzini letsi Lifundzisani Mbambambamba LiBhayibheli? lenyatseliwa boFakazi baJehova
Sihloko lesilandzelako saloluchungechunge sitawukhuluma ngekutsi Nkulunkulu ukuvumele leni kuhlupheka.
[Sitfombe ekhasini 15]
^ ***bh emakh. 86-95 Siphila “Emalangeni Ekugcina” Yini?***
Sehluko Semfica
Siphila “Emalangeni Ekugcina” Yini?
Ngutiphi tentakalo letenteka esikhatsini lesiphila kuso letashiwo liBhayibheli?
Livi laNkulunkulu litsi bantfu bebayoba njani “emalangeni ekugcina”?
Ngutiphi tintfo letinhle liBhayibheli lelatsi tiyokwenteka “emalangeni ekugcina”?
UKE watibukela yini tindzaba kuthelevishini wase uyatibuta, ‘Kuyokwentekani vele kulelive?’ Tintfo letishwacisa lugogo tenteka ngekucwabita kweliso kangangekutsi kute umuntfu longacombelela ngalokunembile kutsi likusasa liphetseni. (Jakobe 4:14) Nobe kunjalo, Jehova uyati kutsi likusasa liphetseni. (Isaya 46:10) Endvulo, liVi lakhe liBhayibheli, labiketela hhayi kuphela ngetintfo letimbi letenteka nyalo emhlabeni kodvwa nangetintfo letinhle letiyokwenteka.
2 Jesu Khristu wakhuluma ngeMbuso waNkulunkulu, lotawucedza bonkhe bubi futsi uletse lipharadisi lapha emhlabeni. (Lukha 4:43) Bantfu bebafuna kwati kutsi loMbuso utawufika nini. Bafundzi bakhe baze bambuta: ‘Yini leyawukhombisa kutsi sesikhatsi sekubuya kwakho nekutsi sekuphela kwetikhatsi?’ (Matewu 24:3) Nakabaphendvula wabatjela kutsi nguNkulunkulu Jehova kuphela lowatiko kutsi kunini kuphela kwetikhatsi. (Matewu 24:36) Kodvwa Jesu watibala tintfo letatiyokwenteka emhlabeni ngembi kwekuba uMbuso uletsele bantfu kuthula nekuvikeleka. Loko latsi kutakwenteka sekuvele kucalile.
3 Singakahloli bufakazi bekutsi siphila ‘ekupheleni kwetikhatsi’ ase sifundze ngemphi lokungekho muntfu abengayibona. Lemphi yaliwa ezulwini, futsi imiphumela yayo iyasitsintsa.
IMPHI EZULWINI
4 Esehlukweni lesendlulile kulencwadzi kuchaziwe kutsi Jesu Khristu wabekwa kutsi abe yiNkhosi ezulwini nga-1914. (Danyela 7:13, 14) Ngemuva nje kwekutsi abekwe njengeNkhosi, Jesu wenta lokutsite. LiBhayibheli litsi: “Kwesuka imphi ezulwini. Mikhayeli [ngulelinye libito laJesu] netingilosi takhe balwa nanyokangwenya [Sathane Develi]; nyokangwenya akanye netingilosi takhe naye walwa.” Sathane netingilosi takhe letimbi, emadimoni, behlulwa kulemphi futsi bacoshwa ezulwini balahlelwa emhlabeni. Emadvodzana aNkulunkulu emoya letsembekile ajabula kakhulu ngekutsi Sathane nemadimoni akhe besebacoshiwe. Bantfu bona kute lobekutawubajabulisa. Kunaloko, liBhayibheli latsi: “Maye kuwe, mhlaba . . . ngobe Mhlebi sewehlele kini ngentfukutselo lenkhulu ngobe uyati kutsi sikhatsi sakhe sesifishane.”—Sembulo 12:7, 9, 12.
5 Naka umphumela walemphi leyaliwa ezulwini. Njengobe abetfukutsele abila, Sathane abetawuletsa maye nobe lusizi kulabo labasemhlabeni. Njengobe utawubona, siphila kuso kanye sikhatsi selusizi lamuhla. Kodvwa sitawuphela masinyane—‘sikhatsi lesifishane.’ Ngisho naSathane imbala uyakwati loko. LiBhayibheli litsi lesikhatsi ‘ngemalanga ekugcina.’ (2 Thimothi 3:1) Siyajabula ngekwati kutsi masinyane Nkulunkulu utawucedza ligunya laDeveli lekubusa umhlaba. Ase sibuke lokunye kwaloko lokwashiwo liBhayibheli lokwentekako lamuhla. Loku kubufakazi bekutsi siphila emalangeni ekugcina nekutsi uMbuso waNkulunkulu masinyane utawuletsela bonkhe labatsandza Jehova tibusiso letingapheli. Kwekucala, ase sicoce ngetibonakaliso letine Jesu latsi tiyokhombisa lesikhatsi lesiphila kuso.
TIGEMEGEME TEMALANGA EKUGCINA
6 “Ngobe sive siyawuvukela lesinye sive, nembuso uyawuvukela lomunye umbuso.” (Matewu 24:7) Tigidzi tebantfu tibulewe etimphini kulelikhulu leminyaka lelendlulile. Lesinye sati semlandvo saseBrithani satsi: “Kucitseke ingati lenyenti kulelikhulu lesi-20 kunanobe ngusiphi lesinye sikhatsi emlandvweni. . . . Kulelikhulu leminyaka kuliwe umshawushile, futsi tibe mbalwa kakhulu tikhatsi lekungaliwa ngato.” Umbiko we-Worldwatch Institute utsi: “Baphindzeke katsatfu bantfu lababulewe timphi [kulelikhulu lesi-20] nakucatsaniswa netimphi telikhulu lekucala AD kuze kube ngu-1899.” Bangetulu kwetigidzi letingu-100 bantfu lababulewe timphi kusukela nga-1914. Nobe sibati kahle buhlungu bekufelwa ngulabo lesibatsandzako, singagcina ngekucombelela nje kutsi bunjani buhlungu nelusizi lapho sekufe tigidzi tebantfu.
7 “Kuyawuba khona tindlala.” (Matewu 24:7) Lucwaningo lukhomba kutsi kukhicitwa kwekudla kuleminyaka lengu-30 lendlulile kukhule kakhulu. Nobe kunjalo kweswelakala kwekudla solo kuyachubeka ngobe bantfu bete imali leyenele yekukutsenga, futsi labanye bete indzawo yekukulima. Emaveni lasatfutfuka, lilanga ngalinye tigidzigidzi tebantfu kufanele tiphile ngemali lencane kakhulu. Labanyenti kulabantfu bahlala balambile. I-World Health Organization isikisela kutsi kungondleki kahle ngiko lokuyimbangela yekufa kwebantfwana labangetulu kwetigidzi letisihlanu umnyaka ngamunye.
8 “Kuyawuba nekutamatama kwemhlaba lokwesabekako lokunyenti.” (Lukha 21:11) Ngekusho kwe-U.S. Geological Survey, kulindzeleke kutamatama lokukhulu kwemhlaba umnyaka nemnyaka lokungaba ngu-19. Kungaba nemandla ekubhidlita takhiwo futsi kuchekete umhlaba. Nakulinganiswa, umnyaka ngamunye kuba nekutamatama kwemhlaba lokukhulu lokubhidlita takhiwo tiphele nya. Kwatiswa lokugciniwe kukhombisa kutsi kutamatama kwemhlaba kubulele bantfu labangetulu kwetigidzi letimbili kusukela nga-1900. Lokunye kwatiswa kutsi: “Intfutfuko kutebucwephesha yente lokuncane kakhulu kunciphisa sibalo sebantfu labafako.”
9 “Kuyawuba . . . netifo letingalapheki.” (Lukha 21:11) Nobe nje temphilo titfutfuka, tifo letindzala naletinsha solo mane tiyabahlupha bantfu. Lomunye umbiko utsi tifo letatiwako—letifaka ekhatsi sifuba sengati, malaleveva, kanye nesifo semsheko—tibe nguletivame kakhulu esikhatsini lesiphila kuso, futsi letinyenti tifo kuya kuba lukhuni kutelapha. Empeleni, kahle kahle kuvele cishe tifo letingu-30. Letinye tato atelapheki futsi tiyabulala.
BANTFU BEMALANGA EKUGCINA
10 Ngephandle nje kwekuchaza tentakalo telive, liBhayibheli labiketela kutsi emalanga ekugcina abetawubonakala ngelushintjo lolwenteka kubantfu. Umphostoli Pawula wachaza kutsi bantfu kwakuyawuvama kutsi babe njani. Ku-2 Thimothi 3:1-5, siyafundza: “Emalangeni ekugcina kuyawufika tikhatsi letimatima.” Pawula watsi bantfu
▪ bayawutitsandza
▪ batsandze imali
▪ bayawuba ngulabangalaleli batali babo
▪ bangetsembeki
▪ babete lutsandvo
▪ bangatitsibi
▪ babe nebulwane
▪ batsandze kutijabulisa kunekutsi babe ngulabatsandza Nkulunkulu
▪ bayawuba nesimo sekumesaba Nkulunkulu kodvwa babe bawaphika emandla ako
11 Bantfu basendzaweni yakini banjalo yini? Yebo, banjalo. Kuyo yonkhe indzawo kunebantfu lababi. Loku kukhombisa kutsi Nkulunkulu kusedvute atsatse sinyatselo, ngobe liBhayibheli litsi: “Nome lababi bangahluma njengetjani, nato tonkhe tigilamkhuba tichuma, noko tiyawubhujiswa phakadze naphakadze.”—Tihlabelelo 92:7.
TENTAKALO LETINHLE
12 Emalanga ekugcina agcwele maye, njengobe liBhayibheli labiketela. Nobe nje live ligcwele tinkinga, kunetintfo letinhle letentekako kulabakhonta Jehova.
13 Lwati lweliciniso luyawuba lunyenti. Loku kwabiketelwa incwadzi yaDanyela. Bekutakwenteka nini loku? ‘Esikhatsini sekugcina.’ (Danyela 12:4) Ngalokukhetsekile, kusukela nga-1914 Jehova usite labo labafuna kumkhonta kutsi bawacondze kancono emaciniso eliBhayibheli. Bawacondze kancono emaciniso labalulekile ngelibito laNkulunkulu, tinjongo takhe, umhlatjelo wesihlengo waJesu Khristu, simo sebantfu labafile, kanye neluvuko. Ngetulu kwaloko, tikhonti taJehova tifundze kuphila ngendlela lelusito kuto futsi naleletsa ludvumo kuNkulunkulu. Itikhanyele bha indzima yeMbuso waNkulunkulu nekutsi utatilungisa kanjani tinkinga temhlaba. Yini tikhonti taNkulunkulu letiyentako ngalolwati letilutfolako? Lombuto usiletsa kulesinye siphrofetho lesigcwaliseka kulamanga ekugcina.
14 “LeliVangeli ngembuso liyawushunyayelwa emhlabeni wonkhe.” Lamavi ashiwo nguJesu Khristu esiphrofethweni sakhe “sekuphela kwetikhatsi.” (Matewu 24:3, 14) Lelivangeli leMbuso—kutsi uyini, futsi yini lotayenta, singatitfola njani tibusiso tawo—lishunyayelwa emaveni langetulu kwalangu-230 ngetilwimi letingetulu kwaletingu-400 emhlabeni wonkhe. Tigidzi taboFakazi BaJehova tikukhutsalele kushumayela lelivangeli leMbuso. Tiphuma “etiveni tonkhe, nasemindenini yonkhe, nasemaveni onkhe, nasetilimini tonkhe.” (Sembulo 7:9) BoFakazi bachuba tifundvo teliBhayibheli emakhaya mahhala netigidzi tebantfu letifuna kwati loko mbamba lokufundziswa liBhayibheli. Loku kugcwaliseka kwesiphrofetho lesijabulisa kakhulu, njengobe Jesu abiketela kutsi emaKhristu eliciniso ‘abetawutondvwa bantfu bonkhe.’—Lukha 21:17.
YINI WENA LOTAYENTA?
15 Njengobe tiphrofetho letinyenti teliBhayibheli tigcwaliseka lamuhla, awuvumi yini kutsi siphila emalangeni ekugcina? Ngemuva kwekuba tindzaba letinhle setishunyayelwe kwaze kwaba ngulapho Jehova asenelisekile, “kuphela” kuyofika. (Matewu 24:14) “Kuphela” kusho sikhatsi lapho Nkulunkulu atawususa khona bubi ngalokuphelele emhlabeni. Jehova utawusebentisa Jesu netingilosi letinemandla ekubhubhiseni bonkhe labamphikisa ngemabomu. (2 Thesalonika 1:6-9) Sathane nemadimoni akhe angeke baphindze badukise tive. Ngemuva kwaloko, uMbuso waNkulunkulu utawuletsa tibusiso kubo bonkhe labatitfobako ekubuseni kwawo lokulungile.—Sembulo 20:1-3; 21:3-5.
16 Njengobe kubusa kwaSathane sekusondzele ekupheleni, kudzingeka sitibute, ‘Yini lekufanele ngabe ngiyayenta?’ Kukuhlakanipha kuchubeka ufundza kabanti ngaJehova nangaloko lakufunako kitsi. (Johane 17:3) Bani ngumfundzi weliBhayibheli lokhutsele. Tetayete kuhlala unalabanye labafuna kwenta intsandvo yaJehova ngaso sonkhe sikhatsi. (Hebheru 10:24, 25) Tfola lwati lolubanti ngaNkulunkulu Jehova lalwente lwatfolakala kubantfu emhlabeni wonkhe, futsi wente lushintjo loludzingekile emphilweni yakho kute utfole umusa waNkulunkulu.—Jakobe 4:8.
17 Jesu wabiketela kutsi bantfu labanyenti angeke babunake bufakazi bekutsi siphila emalangeni ekugcina. Kubhujiswa kwalababi kutawufika ngekushesha futsi kungakalindzeleki. Njenganakufika lisela ebusuku, loku kuyobatuma bantfu labanyenti. (1 Thesalonika 5:2) Jesu wecwayisa: “Njengasemalangeni aNowa kuyawuba njalo nekufika kweNdvodzana yeMuntfu. Njengemalanga labengembili kwazamcolo, bantfu babedla banatsa, labadvuna nalabasikati batsatsana, kwaze kwaba lilanga langena ngalo Nowa emkhunjini; abazange bati, kwaze kwefika zamcolo wabacedza, kuyawuba njalo nekufika kweNdvodzana yeMuntfu.”—Matewu 24:37-39.
18 Ngiko loku Jesu atjela bantfu lebebamlalele: “Ticaphelisiseni! Ningatifaki kakhulu emadzilini nasekunatseni lokudzakanako, nasekunakeni tintfo talomhlaba, funa lelo langa linitume; ngobe liyawufika njengasochaka kubantfu bonkhe emhlabeni wonkhe. Lindzani nithandaze onkhe emalanga, khona nitawuba nemandla ekuphunyula kuletintfo letitakwenteka nitekwati kuma embikweNdvodzana yeMuntfu.” (Lukha 21:34-36) Kukuhlakanipha kuwalalela lamavi aJesu. Ngani? Ngobe labo labemukelwa nguNkulunkulu Jehova ‘neNdvodzana yeMuntfu,’ Jesu Khristu, banelitsemba lekusindza nakuphela kubusa kwaSathane futsi baphile phakadze eveni lelihle lelisha leselisedvute kakhulu.—Johane 3:16; 2 Phetro 3:13.
[Umbhalo longentansi]
Kute utfole kwatiswa kabanti mayelana nekutsi Mikhayeli ngulelinye libito laJesu Khristu, fundza Sandzisanchazo emakhasini 218-19.
LOKO LOKUFUNDZISWA LIBHAYIBHELI
▪ Emalanga ekugcina abonakala ngetimphi, indlala, kutamatama kwemhlaba, kanye netifo letingelapheki.—Matewu 24:7; Lukha 21:11.
▪ Emalangeni ekugcina, bantfu bayawutitsandza, batsandze imali, futsi batsandze kutijabulisa kunekutsi batsandze Nkulunkulu.—2 Thimothi 3:1-5.
▪ Emalangeni ekugcina, livangeli ngeMbuso liyawushunyayelwa emhlabeni wonkhe.—Matewu 24:14.
[Imibuto Yesihloko Lesifundvwako]
1. Singafundza kuphi ngelikusasa?
2, 3. Yini leyabutwa bafundzi kuJesu, futsi waphendvula watsini?
4, 5. (a) Yini leyenteka ezulwini lapho nje Jesu abekwa esihlalweni njengeNkhosi? (b) Ngekusho kweSembulo 12:12, wawuyoba yini umphumela walemphi leyaliwa ezulwini?
6, 7. Emavi aJesu lamayelana nekusweleka kwekudla kanye netimphi agcwaliseka njani lamuhla?
8, 9. Yini lekhombisa kutsi tiphrofetho taJesu letimayelana nekutamatama kwemhlaba kanye netifo letingelapheki tiye tagcwaliseka?
10. Ngutiphi tici letibonakalako kubantfu lamuhla letibiketelwe embhalweni wa-2 Thimothi 3:1-5?
11. Umbhalo weTihlabelelo 92:7 ukuchaza njani loko lokutakwenteka kubantfu lababi?
12, 13. Lube lunyenti kangakanani lwati lweliciniso kulamalanga ekugcina?
14. Lisakateke kangakanani livangeli leMbuso lamuhla, futsi bobani labalishumayelako?
15. (a) Uyakholwa yini kutsi siphila emalangeni ekugcina, futsi kungani? (b) Kuyosho kutsini “kuphela” kulabo labamelene naJehova nakulabo labatitfobako ekubuseni kweMbuso wakhe?
16. Yini lokungaba kuhlakanipha kuyenta?
17. Kungani kubhujiswa kwalababi kuyobatuma labanyenti?
18. Ngusiphi secwayiso lesivela kuJesu lokufanele sisilalele?
[Titfombe ekhasini 93]
“LeliVangeli ngeMbuso liyawushunyayelwa emhlabeni wonkhe.”—Matewu 24:14
^ (1 Khos. 21:1-16) Ngemva kwalezi zinto kwenzeka ukuba kube nesivini okwakungesikaNabhoti umJizreyeli, esasiseJizreyeli, eceleni kwesigodlo sika-Ahabi inkosi yaseSamariya. 2 Ngakho u-Ahabi wakhuluma noNabhoti, wathi: “Nginike isivini sakho, ukuze sibe yingadi yami yemifino, ngoba siseduze kwendlu yami; mangikunike isivini esingcono kunaso esikhundleni saso. Noma uma kukuhle emehlweni akho, ngizokunika imali njengentengo yalesi.” 3 Kodwa uNabhoti wathi ku-Ahabi: “Kuyinto engacabangeki kimi, ngokombono kaJehova, ukuba ngikunike ifa lokhokho bami.” 4 Ngenxa yalokho u-Ahabi wangena endlini yakhe, enyukubele futhi edangele ngenxa yezwi uNabhoti umJizreyeli ayelikhulumile kuye, lapho ethi: “Ngeke ngikunike ifa lokhokho bami.” Khona-ke walala phezu kokhukho lwakhe wagcina ubuso bakhe bufulathele, akazange asidle isinkwa. 5 Ekugcineni uJezebeli umkakhe weza kuye wakhuluma naye wathi: “Kungani umoya wakho udabukile futhi ungasidli isinkwa?” 6 Yena wathi: “Kungenxa yokuthi ngikhulume noNabhoti umJizreyeli ngathi kuye, ‘Nginike isivini sakho ngemali. Noma, uma uthanda, mangikunike esinye isivini esikhundleni saso.’ Kodwa uthé, ‘Ngeke ngikunike isivini sami.’” 7 Khona-ke uJezebeli umkakhe wathi kuye: “Angithi nguwe ophethe ubukhosi kwa-Israyeli? Vuka, udle isinkwa, inhliziyo yakho yename. Mina ngokwami ngizokunika isivini sikaNabhoti umJizreyeli.” 8 Ngalokho wabhala izincwadi egameni lika-Ahabi wazibeka uphawu ngophawu lwakhe, wathumela lezi zincwadi emadodeni amadala nasezicukuthwaneni ezazisemzini wakubo zihlala noNabhoti. 9 Kodwa wabhala kulezi zincwadi, ethi: “Memezelani ukuzila ukudla, nihlalise uNabhoti phambi kwabantu. 10 Nenze ukuba amadoda amabili, abafo abangelusizo lwalutho, bahlale phambi kwakhe, banikeze ubufakazi ngokumelene naye, bathi, ‘Wena uqalekisé uNkulunkulu nenkosi!’ Bese nimkhipha nimkhande ngamatshe ukuze afe.” 11 Ngakho amadoda omuzi wakubo, amadoda amadala nezicukuthwane ezazihlala emzini wakubo, enza njengoba nje uJezebeli ayethumele kuwo, njengoba nje kwakulotshiwe ezincwadini ayewathumelele zona. 12 Amemezela ukuzila ukudla ahlalisa uNabhoti phambi kwabantu. 13 Khona-ke amabili kulawo madoda, abafo abangelusizo lwalutho, angena ahlala phansi phambi kwakhe; la madoda angelusizo lwalutho aqala ukufakaza ngokumelene naye, okungukuthi, uNabhoti, phambi kwabantu, ethi: “UNabhoti uqalekisé uNkulunkulu nenkosi!” Ngemva kwalokho amkhiphela emaphethelweni omuzi amkhanda ngamatshe, waze wafa. 14 Khona-ke athumela kuJezebeli, athi: “UNabhoti ukhandwé ngamatshe wafa.” 15 Kwathi nje lapho uJezebeli ezwa ukuthi uNabhoti ukhandwé ngamatshe wafa, masinyane uJezebeli wathi ku-Ahabi: “Vuka, uthathe isivini sikaNabhoti umJizreyeli, aye wenqaba ukukunika sona ngemali; ngoba uNabhoti akasaphili, kodwa ufile.” 16 Kwathi nje lapho u-Ahabi ezwa ukuthi uNabhoti ufile, khona manjalo u-Ahabi wavuka ukuze ehlele esivinini sikaNabhoti umJizreyeli, asithathe.
^ ***bh emakh. 106-114 Nkulunkulu Ukuvumeleleni Kuhlupheka?***
Sehluko Selishumi Nanye
Nkulunkulu Ukuvumeleleni Kuhlupheka?
NguNkulunkulu yini lobangele kuhlupheka emhlabeni?
Nguyiphi imphikiswane leyaphakama ensimini yase-Edeni?
Nkulunkulu uyoyilungisa njani imiphumela yekuhlupheka kwebantfu?
NGEMUVA kwemphi lematima kulelinye live lokuliwa timphi letinyenti kulo, bafati nebantfwana labatikhulungwane lebebabulewe, bangcwatjelwa ethuneni linye lelikhulu lelitungeletwe tiphambano. Siphambano ngasinye besibhalwe kutsi: “Senteni?” Loyo ngumbuto lobuhlungu kakhulu. Bantfu bayawubuta badzabukile ngemuva kwekuba imphi, inhlekelele, tifo, nobe bugebengu kubulele tihlobo tabo letingenacala, kubhubhise imiti yabo nobe kubaletsele kuhlupheka lokukhulu. Bafuna kwati kutsi kungani behlelwa tinhlekelele letinjena.
2 Kungani Nkulunkulu avumele kuhlupheka? Nangabe Nkulunkulu Jehova anawo onkhe emandla, anelutsandvo, futsi ahlakaniphile kungani umhlaba ugcwele kutondzana nekungalungi lokungaka? Uke watibuta yini lemibuto?
3 Kubi yini vele kubuta kutsi Nkulunkulu ukuvumeleleni kuhlupheka? Labanye bacabanga kutsi kubuta lombuto kungasho kutsi abakholwa nobe abamhloniphi Nkulunkulu. Noko, lapho ufundza liBhayibheli utawubona kutsi letinye tinceku taNkulunkulu letetsembekile futsi letimesabako take tatibuta lombuto. Nasi sibonelo: Umphrofethi Habakhuki wabuta Jehova watsi: “Wentelani kutsi ngibone bubi lobungaka? Ukubeketelelani kuhlushwa kwalabacindzetelekile?”—Habakhuki 1:3.
4 Jehova wamtsetsisa yini umphrofethi Habakhuki ngekubuta lemibuto? Cha, akazange. Esikhundleni saloko lamavi aHabakhuki wawafaka emlandvweni lophefumulelwe weliBhayibheli. Nkulunkulu waphindze wamsita kutsi afundze lokunyenti futsi waba nekukholwa lokucinile. Jehova ufuna kwenta lokufananako nakuwe. Khumbula, liBhayibheli lifundzisa kutsi “yena uyanikhatsalela.” (1 Phetro 5:7) Nkulunkulu uyabutondza bubi nekuhlupheka ngetulu kwanobe ngumuphi lomunye umuntfu. (Isaya 55:8, 9) Kungani pho kunekungalungi lokungaka emhlabeni?
KUNGANI KUNEKUHLUPHEKA LOKUNGAKA?
5 Bantfu betinkholo letehlukahlukene babutile kubafundisi babo kutsi kungani kunekuhlupheka lokungaka. Imvamisa, baphendvulwa ngekutsi kuhlupheka kuyintsandvo yaNkulunkulu futsi wavele watihlela kadzeni tonkhe tintfo letihlanganisa netentakalo letibuhlungu. Bantfu labanyenti batjelwa kutsi tindlela taNkulunkulu awunawumane uticondze. Baphindze batjelwe kutsi nguye lobulala bantfu nebantfwana khona bayohlala naye ezulwini. Njengobe ufundzile, Nkulunkulu Jehova angeke ente tintfo letimbi. LiBhayibheli litsi: “Akube khashane naNkulunkulu kuba ngumenti walokubi, kwenta bubi akube khashane naSomandla.”—Jobe 34:10.
6 Uyati kutsi kungani bantfu benta liphutsa lekusola Nkulunkulu ngako konkhe kuhlupheka lokusemhlabeni? Etimeni letinyenti, basola Nkulunkulu Somandla ngobe bacabanga kutsi nguye lobusa lomhlaba. Abayati imphendvulo lesebaleni kodvwa lebalulekile lefundziswa liBhayibheli. Ulifundzile leliciniso eSehlukweni 3 salencwadzi. Liciniso kutsi nguSathane Develi umbusi walelive.
7 LiBhayibheli litsi: “Umhlaba wonkhe ungephansi kwemandla aLomubi.” (1 Johane 5:19) Nembala nawubuka kuliciniso loku. Lelive liveta buntfu balesidalwa semoya ‘lesinguMkhohlisi wemhlaba wonkhe.’ (Sembulo 12:9) Sathane unentondvo, ngumkhohlisi futsi unelunya. Ngako live lingephansi kwemandla akhe, ligcwele intondvo, kukhohlisa kanye nelunya. Lesi ngulesinye setizatfu lesenta kube nekuhlupheka lokungaka emhlabeni.
8 Sizatfu sesibili lesenta kutsi kube nekuhlupheka lokungaka kutsi solomane bantfu abakapheleli futsi banesono kusukela ekuhlubukeni esimini yase-Edeni, njengobe sifundzile eSehlukweni 3. Bantfu labanesono behlulekile kubusa, ngako loko kuholele ekutseni kube netimphi, kucindzeteleka, kanye nekuhlupheka. (Umshumayeli 4:1; 8:9) Sizatfu sesitsatfu lesenta kube nekuhlupheka kutsi “sikhatsi nematfuba kubehlela bonkhe.” (Umshumayeli 9:11) Eveni lelingabuswa nguJehova njengeNkhosi, bantfu labanyenti bayahlupheka ngekutsi babe sendzaweni leyingoti ngesikhatsi lesibi.
9 Kuyasidvudvuta kwati kutsi akusiye Nkulunkulu lobangela kuhlupheka. Akusiye lobangela timphi, bugebengu, nekucindzeteleka, nobe tinhlekelele letibangele kutsi bantfu labanyenti bahlupheke. Nobe kunjalo, sidzinga kwati kutsi kungani Jehova ayekela konkhe lokuhlupheka? Nangabe anguSomandla, unawo emandla ekukucedza. Ngako, kungani angakucedzi lokuhlupheka? Nkulunkulu welutsandvo lesifundze ngaye kufanele kube unaso sizatfu lesihle sekungakucedzi lokuhlupheka.—1 Johane 4:8.
IMPHIKISWANE LENKHULU
10 Kute sitfole kutsi kungani Nkulunkulu avumela kuhlupheka kudzingeka sitfole kutsi kuhlupheka kwacala kanjani. Lapho Sathane abangela kutsi bo-Adamu na-Eva bangamlaleli Jehova kwacalisa imphikiswane lenkhulu. Sathane abengangabati kutsi Jehova unemandla. Nembala Sathane abati kutsi Jehova unemandla langapheli. Kunaloko, Sathane abengabata ligunya laJehova lekubusa. Ngekutsi Nkulunkulu ngumcalimanga logodlela bantfu lokulungile, Sathane abetsi Jehova ungumbusi longakalungi. (Genesisi 3:2-5) Sathane wase utsi umuntfu angaphila ncono nakangabuswa nguNkulunkulu. Loko kwakukuhlaselwa kwebukhosi baJehova, ligunya lakhe lekubusa.
11 Adamu na-Eva bavukela Jehova. Ecinisweni batsi: ‘Asimdzingi Jehova njengeMbusi wetfu. Singatincumela loko lokulungile naloko lokungakalungi.’ Jehova abetayicatulula njani lemphikiswane? Abetabafundzisa njani bantfu bonkhe kutsi letihlubuki beticala emanga, futsi indlela yakhe yekubusa kwakungiyo lelungile? Lomunye abengase atsi Nkulunkulu abefanele atibhubhise letihlubuki bese ucala yonkhe intfo kabusha. Kodvwa Jehova abesayishito injongo yakhe yekugcwalisa umhlaba ngentalelwane ya-Adamu na-Eva, futsi abefuna kutsi bahlale emhlabeni lolipharadisi. (Genesisi 1:28) Jehova uhlale atigcwalisa tinjongo takhe. (Isaya 55:10, 11) Ngetulu kwaloko, kubhubhisa tihlubuki e-Edeni bekungeke kuyicatulule imphikiswane lephatselene neligunya laJehova lekubusa.
12 Ase sifananise. Ase sitsi thishela ubonisa bafundzi indlela yekubala sibalo lesimatima. Umfundzi lohlakaniphile kepha longalaleli utsi indlela yathishela yekubala lesibalo akusiyo. Loku kusho kutsi thishela akakwati kufundzisa futsi lomfundzi utsi yena ukwati ncono kubala lesibalo. Labanye bafundzi bacabanga kutsi ucinisile futsi nabo bacala kungamlaleli thishela. Yini lokufanele yentiwe nguthishela? Nakabacosha bonkhe labafundzi labangalaleli, batawucabanga kutsini laba labanye bafundzi? Awucabangi yini kutsi bangatsi lomfundzi abecinisile futsi nalabo labamsekele bente kahle? Bonkhe laba labanye bafundzi bangase bangamhloniphi thishela bacabange kutsi wesaba kubonakala kutsi uneliphutsa naye. Kodvwa ase sitsi thishela uvumela lomfundzi longalaleli kutsi asibale lesibalo kute labanye babone.
13 Jehova wenta lokufananako naloko lokwentiwe ngulothishela. Khumbula kutsi lemphikiswane beyingatsintsi letihlubuki todvwa e-Edeni. Tigidzi tetingilosi nato tatibukele. (Jobe 38:7; Danyela 7:10) Indlela Jehova abetawusebentelana ngayo naletihlubuki beyiyotitsintsa kakhulu leto tingilosi, nebantfu ekugcineni. Ngako-ke, yini Jehova layentile? Uvumele Sathane kutsi abonise indlela abetawubusa ngayo bantfu. Nkulunkulu uvumele nekutsi bantfu batibuse bacondziswa nguSathane.
14 Thishela lesikhulume ngaye wati kancono kutsi bafundzi labangalaleli baneliphutsa. Kodvwa uyabavumela kutsi babonise bafundzi bonkhe loko labebatsi bangakwenta. Lapho behluleka, bonkhe laba labanye bafundzi labalalelako batawubona kutsi thishela nguye kuphela lokwati kufundzisa. Ngemuva kwaloko bangacondza kutsi kungani thishela abacosha bafundzi labangalaleli esikhatsini lesitako. Ngalokufanako, Jehova uyati kutsi bonkhe bantfu labatsembekile netingilosi bayojabula nababona kutsi Sathane netihlubuki letikanye naye behlulekile nekutsi bantfu nabo abakwati kutibusa. NjengaJeremiya wasendvulo, bayofundza emaciniso labalulekile: “Awu, Simakadze [Jehova], ngiyati kutsi kute umuntfu lotiphatsele yena imphilo yakhe. Akusiko kwemuntfu kutsi aticondzisele yena tinyatselo takhe.”—Jeremiya 10:23.
KUNGANI KUTSETSE SIKHATSI LESIDZE KANGAKA?
15 Kungani pho Jehova ayekele kuhlupheka sikhatsi lesidze kangaka? Kungani angativimbeli tintfo letimbi kutsi tenteke? Ase ucabangele tintfo letimbili thishela lesikhulume ngaye nasifananisa langeke atente. Kwekucala, angeke amvimbele lomfundzi lovukelako kutsi asho loko lafuna kukusho. Kwesibili, thishela angeke amsite ekubaleni lesibalo. Ngendlela lefananako, ase sicabangele tintfo letimbili Jehova lavele watimisela kutsi angeke atente. Kwekucala, akamvimbeli Sathane nalabo labamsekelako kutsi betame kukhombisa kutsi loko labakushoko kuliciniso. Loko kudzinge lichi. Kuleminyaka letikhulungwane leyendlulile, bantfu betame tonkhe tinhlobo tekutibusa, kanye netinhlobo tabohulumende bebantfu. Bantfu batfutfuke benela etindzabeni tesayensi nakuletinye tici, kodvwa kungalungi, buphuya, bugebengu, kanye netimphi kube kubi kakhulu. Kubonakele kutsi bantfu bayehluleka kutibusa.
16 Kwesibili, Jehova akamelekeleli Sathane ekubuseni lelive. Nangabe Nkulunkulu abengavimbela bugebengu, bekungeke yini loko kukhombise kutsi usekela luhlangotsi letihlubuki? Bekungeke yini kwente bantfu bacabange kutsi encenye bangakwati kubusa ngendlela lephumelelako? Nangabe Jehova abengenta kanjalo, bekutakusho kutsi ucala emanga. Noko-ke “Nkulunkulu akasiye umuntfu kutsi angacala emanga.”—Numeri 23:19.
17 Kutsiwani-ke ngalomonakalo lomkhulu kangaka lowentekile kusukela bantfu bahlubuka kuNkulunkulu? Kufanele sikhumbule kutsi Jehova ungusomandla. Ngako angakwati kulungisa simo lesibi lesisemhlabeni futsi utasilungisa. Njengobe sesivele sifundzile, konakala kwemhlaba lesiphila kuwo kuyolungiswa lapho lomhlaba wentiwa liPharadisi. Imiphumela yesono itawususwa ngekuba nekukholwa emhlatjelweni wesihlengo saJesu, futsi imiphumela yekufa iyocedvwa ngeluvuko. Nkulunkulu utawubese usebentisa Jesu ‘kucitsa imisebenti yaSathane.’ (1 Johane 3:8) Konkhe loku Jehova utakwenta ngesikhatsi sakhe lesifanele. Siyajabula ngekutsi akasitsatsanga ngematata sinyatselo, kodvwa wabeketela, loko kusinikete litfuba lekutsi sifundze ngaye futsi simkhonte. (2 Phetro 3:9, 10) Nyalo, Nkulunkulu ufuna kusita tonkhe tikhonti takhe leticotfo tibeketelele nobe ngukuphi kuhlupheka letingase tibhekane nako kulelive leligcwele tinkinga.—Johane 4:23; 1 Khorinte 10:13.
18 Labanye bangabuta, konkhe lokuhlupheka bekungeke yini kuvinjelwe kube Nkulunkulu abedale Adamu na-Eva ngendlela yekutsi bangakwati kuvukela? Kuphendvula lombuto, udzinga kukhumbula sipho lesiligugu Jehova lakuphe sona.
UYOSISEBENTISA NJANI LESIPHO LESIVELA KUNKULUNKULU?
19 Njengobe sifundzile eSehlukweni 5, bantfu badalwa banenkhululeko yekutikhetsela. Uyabona yini kutsi sipho lesihle leso? Nkulunkulu wadala tilwane letinyenti futsi tona tiphila ngekulandzela imvelo. (Taga 30:24) Umuntfu wente emarobhothi lawente ngendlela yekutsi ente nobe yini latjelwe yona. Besingajabula yini kube natsi Nkulunkulu wasidala saba njalo? Cha, besingeke. Siyajabula ngekuba nenkhululeko yekwenta tincumo letinjengekutsi siyoba bantfu labanjani, siyophila kanjani nekutsi bobani lesiyobakhetsa babe bangani betfu. Sifuna kujabula futsi nguloko kanye Nkulunkulu lakufunako.
20 Jehova akatsandzi kutsi simkhonte ngekucindzetelwa. (2 Khorinte 9:7) Ase sifananise: Ngukuphi lobekungajabulisa umtali kakhulu—kuva umntfwana atsi “ngiyakutsandza” abe atjelwe ngulotsite nobe lapho loko akusho kusuka kuye enhlitiyweni? Ngako umbuto utsi, wena utayisebentisa njani inkhululeko yekutikhetsela? Sathane, Adamu kanye na-Eva bayisebentisa kabi kakhulu inkhululeko yabo yekutikhetsela. Bamala Nkulunkulu Jehova. Wena uyokwenta njani?
21 Unelitfuba lekusebentisa lesipho lesimangalisako senkhululeko yekutikhetsela ngendlela lencono kakhulu. Ungaba sekhatsi kwetigidzi tebantfu letibe seluhlangotsini lwaJehova. Tenta Nkulunkulu ajabule ngekukhombisa kutsi Sathane ucala emanga nekutsi kubusa bantfu kuyamehlula. (Taga 27:11) Nawe ungenta lokufanako ngekukhetsa indlela lekahle yekuphila. Lendlela sitawucoca ngayo esehlukweni lesilandzelako.
LOKO LOKUFUNDZISWA LIBHAYIBHELI
▪ Nkulunkulu akakubangeli kungalungi lokusemhlabeni.—Jobe 34:10.
▪ Njengobe Sathane atsi Nkulunkulu ucala emanga futsi ugodlela bantfu bakhe lokuhle, abengabata lilungelo laJehova lekubusa.—Genesisi 3:2-5.
▪ Jehova utawusebentisa iNdvodzana yakhe, uMbusi weMbuso waMesiya kute acedze konkhe kuhlupheka nemiphumela yako emhlabeni.—1 Johane 3:8.
[Imibuto Yesihloko Lesifundvwako]
1, 2. Bantfu lamuhla babhekana nakuphi kuhlupheka, futsi ngumiphi imibuto labaye batibute yona?
3, 4. (a) Yini lekhombisa kutsi akusiyo intfo lembi kubuta Nkulunkulu kutsi ukuvumeleleni kuhlupheka? (b) Jehova utiva njani ngebubi nekuhlupheka?
5. Ngaletinye tikhatsi bantfu baniketwa tiphi tizatfu tekutsi kungani sihlupheka, kodvwa liBhayibheli lifundzisani?
6. Kungani bantfu labanyenti benta liphutsa lekusola Nkulunkulu ngato tonkhe tinhlupheko letisemhlabeni?
7, 8. (a) Live libubonisa njani buntfu bembusi walo? (b) Kungapheleli kwebantfu kanye ‘nesikhatsi nematfuba’ kuholela njani ekuhluphekeni?
9. Kungani singaciniseka kutsi Jehova unaso sizatfu sekuvumela kuhlupheka kuchubeke?
10. Yini Sathane abeyingabata, futsi loko wakwenta njani?
11. Kungani Jehova angazange atibhubhise tihlubuki e-Edeni?
12, 13. Fananisa kutsi kungani Jehova avumele Sathane kutsi abuse live, nekutsi kungani avumele bantfu kutsi batibuse.
14. Bafundzani bantfu ekuvumeleni kwaJehova kutsi batibuse?
15, 16. (a) Kungani Jehova avumele kuhlupheka kwachubeka sikhatsi lesidze kangaka? (b) Kungani Jehova angakabuvimbeli bugebengu?
17, 18. Yini Jehova latayenta ngawo wonkhe umonakalo lobangelwe kubusa kwebantfu nemoya Sathane lanawo?
19. Ngusiphi sipho Jehova lasiphe sona, futsi kungani kufanele sisatise?
20, 21. Ungasisebentisa njani sipho senkhululeko yekutikhetsela ngendlela lencono kakhulu, futsi kungani kufanele sifune kwenta njalo?
[Sitfombe ekhasini 106, 107]
Jehova utabucedza nya bubi
[Sitfombe ekhasini 110]
Umfundzi angafudzisa ncono yini kunathishela?
[Sitfombe ekhasini 113]
Nkulunkulu utakusita ukwati kubeketelela kuhlupheka
^ (1 Khos. 20:1-43) UBheni-hadadi inkosi yaseSiriya yena, waqoqela ndawonye wonke amabutho akhe empi namakhosi angamashumi amathathu nambili kanye naye namahhashi nezinqola, wakhuphuka wavimbezela iSamariya walwa nalo. 2 Khona-ke wathumela izithunywa ku-Ahabi inkosi yakwa-Israyeli emzini. Wathi kuye: “Yilokhu uBheni-hadadi akushilo, 3 ‘Isiliva lakho negolide lakho lingelami, nabafazi bakho namadodana akho, ababukeka kahle kunabo bonke, bangabami.’” 4 Inkosi yakwa-Israyeli yaphendula yathi: “Njengokwezwi lakho, nkosi yami nkosi, ngingowakho nakho konke okungokwami.” 5 Kamuva izithunywa zabuya zathi: “Yilokhu uBheni-hadadi akushilo, ‘Ngithumele kuwe, ngithi: “Uzonginika isiliva lakho negolide lakho nabafazi bakho namadodana akho. 6 Kodwa cishe ngalesi sikhathi kusasa ngizothumela izinceku zami kuwe, futhi kumelwe zifune ngokucophelela endlini yakho nasezindlini zezinceku zakho; konke okufiselekayo emehlweni akho kumelwe zikubeke esandleni sazo, zikuthathe.”’” 7 Khona-ke inkosi yakwa-Israyeli yabiza wonke amadoda amadala ezwe yathi: “Ngicela niqaphele futhi nibone ukuthi lo ufuna ukuba kube khona inhlekelele; ngoba uthumele kimi efuna abafazi bami namadodana ami nesiliva lami negolide lami, angizange ngimgodlele kona.” 8 Khona-ke wonke amadoda amadala nabo bonke abantu bathi kuyo: “Ungamlaleli, futhi akufanele uvume.” 9 Ngakho wathi ezithunyweni zikaBheni-hadadi: “Thanini enkosini yami inkosi, ‘Konke lokho okuthumele encekwini yakho ekuqaleni ngizokwenza; kodwa le nto angikwazi ukuyenza.’” Ngalokho izithunywa zahamba zabuyisela izwi kuye. 10 UBheni-hadadi wathumela kuye wathi: “Kwangathi onkulunkulu bangenza kanjalo kimi, futhi kwangathi banganezela kanjalo kukho, uma uthuli lwaseSamariya luyoba olwanele izandla zabo bonke laba bantu abangilandelayo!” 11 Inkosi yakwa-Israyeli yona yaphendula yathi: “Nina madoda, khulumani kuye nithi, ‘Obhincayo makangaziqhayisi njengokhumulayo.’” 12 Kwathi nje lapho ezwa leli zwi, ngesikhathi yena namakhosi bephuza emadokodweni, masinyane wathi ezincekwini zakhe: “Hlelekani!” Zaqala ukuhlelekela ukulwa nomuzi. 13 Bheka! Umprofethi othile waya ku-Ahabi inkosi yakwa-Israyeli wayesethi: “Yilokhu uJehova akushilo, ‘Usibonile yini sonke lesi sixuku esikhulu? Bheka ngisinikela esandleni sakho namuhla, futhi ngokuqinisekile uzokwazi ukuthi nginguJehova.’” 14 Khona-ke u-Ahabi wathi: “Ngawobani?” yena wathi: “Yilokhu uJehova akushilo, ‘Ngezinsizwa zezikhulu zezifunda zombuso.’” Ekugcineni wathi: “Ngubani ozoqala ukulwa?” yena wathi: “Nguwe!” 15 Wabala izinsizwa zezikhulu zezifunda zombuso, zaba amakhulu amabili namashumi amathathu nambili; ngemva kwazo wabala bonke abantu, bonke abantwana bakwa-Israyeli, izinkulungwane eziyisikhombisa. 16 Baphuma emini kuyilapho uBheni-hadadi ephuzela ukudakwa emadokodweni, yena kanye namakhosi, amakhosi angamashumi amathathu nambili ayemsiza. 17 Lapho izinsizwa zezikhulu zezifunda zombuso ziphuma kuqala, khona manjalo uBheni-hadadi wathumela; bafika bezomtshela, bethi: “Kukhona amadoda aphumile eSamariya.” 18 Khona-ke wathi: “Kungakhathaliseki ukuthi aphumelé ukuthula, kufanele niwabambe ephila; noma ukuthi aphumelé ukulwa, kufanele niwabambe ephila.” 19 Futhi lawa yiwo aphuma emzini, izinsizwa zezikhulu zezifunda zombuso namabutho empi ayezilandela. 20 Zabulala yilowo nalowo umuntu wakhe; amaSiriya abaleka, u-Israyeli wawasukela, kodwa uBheni-hadadi inkosi yaseSiriya waphunyuka egibele ihhashi kanye nezinkweli zamahhashi. 21 Kodwa inkosi yakwa-Israyeli yaphuma yabulala amahhashi nezinqola, yaqhubeka iwabulala amaSiriya ngokuceka okukhulu. 22 Kamuva umprofethi wafika enkosini yakwa-Israyeli wathi kuyo: “Hamba, uziqinise futhi uqaphele ubone lokho ozokwenza; ngoba ekuphendukeni konyaka inkosi yaseSiriya iyeza ukuzolwa nawe.” 23 Izinceku zenkosi yaseSiriya zona zathi kuyo: “UNkulunkulu wabo unguNkulunkulu wezintaba. Yingakho bebé namandla kunathi. Ngakho, ngakolunye uhlangothi, masilwe nabo ezweni eliyithafa sibone ukuthi ngeke yini sibe namandla kunabo. 24 Futhi yenza le nto: Susa amakhosi, ususe ngayinye esikhundleni sayo ubeke ababusi esikhundleni sawo. 25 Wena, kufanele uzibalele ibutho lempi elilingana nebutho lempi elawa ngasohlangothini lwakho, kube yihhashi ngehhashi nenqola ngenqola; silwe nabo ethafeni sibone ukuthi ngeke yini sibe namandla kunabo.” Ngalokho yalilalela izwi lazo yenza ngayo kanye leyo ndlela. 26 Kwathi ekuphendukeni konyaka uBheni-hadadi wawabutha amaSiriya wakhuphukela e-Afeki ukuze alwe no-Israyeli. 27 Kepha abantwana bakwa-Israyeli, babuthwa banikwa abakudingayo base bephuma bebahlangabeza; abantwana bakwa-Israyeli bakanisa phambi kwabo njengemihlanjana emibili yezimbuzi, kuyilapho amaSiriya wona, egcwele umhlaba. 28 Khona-ke umuntu kaNkulunkulu weqiniso wasondela wathi enkosini yakwa-Israyeli, yebo, wathi: “Yilokhu uJehova akushilo, ‘Ngenxa yokuthi amaSiriya athé: “UJehova unguNkulunkulu wezintaba, akayena uNkulunkulu wamathafa,” kuzomelwe nginikele sonke lesi sixuku esandleni sakho, futhi nina madoda nizokwazi ngokuqinisekile ukuthi nginguJehova.’” 29 Bakanisa izinsuku eziyisikhombisa, laba ngaphambi kwalabaya. Kwathi ngosuku lwesikhombisa yaqala impi; abantwana bakwa-Israyeli bawabulala amaSiriya, amadoda ayizinkulungwane eziyikhulu ayimigundatshani ngosuku olulodwa. 30 Labo abasala babalekela e-Afeki, emzini; udonga lwawela phezu kwamadoda ayizinkulungwane ezingamashumi amabili nesikhombisa ayesele. UBheni-hadadi yena, wabaleka futhi ekugcineni wangena emzini egumbini elingaphakathi impela. 31 Ngakho izinceku zakhe zathi kuye: “Bheka, manje, sizwile ukuthi amakhosi endlu ka-Israyeli angamakhosi anomusa wothando. Sicela usivumele sibhince indwangu yesaka ezinkalweni zethu sibophe izindophi emakhanda, siye enkosini yakwa-Israyeli. Mhlawumbe izowulonda umphefumulo wakho.” 32 Ngalokho zabhinca indwangu yesaka ezinkalweni zazo, zibophé izindophi emakhanda azo, zafika enkosini yakwa-Israyeli zathi: “Inceku yakho uBheni-hadadi ithé, ‘Ngiyacela, vumela ukuba umphefumulo wami uphile.’” Yona yathi: “Ingabe usaphila? Ungumfowethu.” 33 Ngakho la madoda akuthatha njengebika abuye ngokushesha akuthatha njengesinqumo azenzele sona, aqhubeka ethi: “UBheni-hadadi ungumfowenu.” Khona-ke yathi: “Wozani, mlandeni.” Khona-ke uBheni-hadadi waphuma waya kuye; futhi yena wayaleza khona manjalo ukuba agitsheliswe enqoleni. 34 UBheni-hadadi wabe esethi kuye: “Imizi ubaba ayithatha kuyihlo ngizoyibuyisa; uzozabela izitaladi eDamaseku njengoba nje nobaba azabela eSamariya.” “Mina ngizokumukisa ngesivumelwano.” Ngalokho wenza isivumelwano naye wayesemmukisa. 35 Umuntu othile wamadodana abaprofethi wathi kumngane wakhe ngezwi likaJehova: “Ngicela ungishaye.” Kodwa lo muntu wenqaba ukumshaya. 36 Ngakho-ke wathi kuye: “Ngenxa yokuthi awuzange ulilalele izwi likaJehova, bheka uyasuka kimi, futhi ngokuqinisekile ingonyama izokubulala.” Ngemva kwalokho wasuka eceleni kwakhe, ingonyama yamthola yambulala. 37 Wahamba wathola omunye umuntu wathi: “Ngicela ungishaye.” Ngakho lo muntu wamshaya, emshaya futhi emlimaza. 38 Khona-ke lo mprofethi wahamba wama ngasendleleni elinde inkosi, wazifihla ngebhandeshi emehlweni akhe. 39 Kwathi lapho inkosi idlula, wamemeza inkosi wathi: “Inceku yakho yaya lapho impi ishubé khona; bheka! umuntu othile wayephuma ohlwini, futhi weza elethé umuntu kimi wayesethi, ‘Qapha lo muntu. Uma kungenzeka ukuba angabi khona, umphefumulo wakho uyothatha indawo yomphefumulo wakhe, ngalé kwalokho uyokala ithalenta lesiliva.’ 40 Kwathi lapho inceku yakho imatasa lapha nalaphaya, bheka, yena wayesenyamalele.” Khona-ke inkosi yakwa-Israyeli yathi kuye: “Sinjalo isahlulelo sakho. Wena ngokwakho unqumile.” 41 Khona-ke ngokushesha wasusa ibhandeshi ebusweni bakhe, inkosi yakwa-Israyeli yamazi ukuthi wayevela kubaprofethi. 42 Wathi kuye: “Yilokhu uJehova akushilo, ‘Ngenxa yokuthi umdedele esandleni sakho umuntu onikelwé kimi ukuba abhujiswe, umphefumulo wakho kumelwe uthathe indawo yomphefumulo wakhe, nabantu bakho bathathe indawo yabantu bakhe.’” 43 Khona-ke inkosi yakwa-Israyeli yahamba yaya endlini yayo, inyukubele futhi idangele, yafika eSamariya.
^ (2 Khr. 33:1-17) UManase wayeneminyaka eyishumi nambili lapho eqala ukubusa, wabusa iminyaka engamashumi amahlanu nanhlanu eJerusalema. 2 Wenza okubi emehlweni kaJehova, ngokwezinto ezinengekayo zezizwe uJehova ayezixoshe phambi kwabantwana bakwa-Israyeli. 3 Ngakho waphinde wakha izindawo eziphakemeyo uHezekiya uyise ayezidilizile, wamisela oBhali ama-altare wenza izigxobo ezingcwele, waqala ukukhothamela lonke ibutho lamazulu walikhonza. 4 Wakha ama-altare endlini kaJehova, uJehova ayethé ngayo: “Igama lami liyoba seJerusalema kuze kube nini nanini.” 5 Wakhela lonke ibutho lamazulu ama-altare emagcekeni amabili endlu kaJehova. 6 Yena ngokwakhe wadabulisa amadodana akhe emlilweni esigodini sendodana kaHinomu, wenza imilingo wasebenzisa ukubhula wenza ubuthakathi futhi wenza ukuba kube khona abanemimoya nababikezeli bezenzakalo. Wenza okubi emehlweni kaJehova ngezinga elikhulu, emcasula. 7 Ngaphezu kwalokho, wabeka umfanekiso oqoshiwe ayewenzile endlini kaNkulunkulu weqiniso, indlu uNkulunkulu ayethé ngayo kuDavide nakuSolomoni indodana yakhe: “Kule ndlu naseJerusalema, engilikhethileyo kuzo zonke izizwe zakwa-Israyeli, ngizobeka igama lami kuze kube nini nanini. 8 Futhi ngeke ngiphinde ngilususe unyawo luka-Israyeli emhlabathini engiwabele okhokho bakhe, kuphela nje uma eqaphela ukwenza konke engimyale ngakho ngokuphathelene nawo wonke umthetho neziqondiso nezinqumo zokwahlulela ngesandla sikaMose.” 9 UManase wayelokhu eyenga uJuda nabakhileyo eJerusalema ukuba benze okubi kakhulu ukwedlula izizwe uJehova ayezibhuqile phambi kwabantwana bakwa-Israyeli. 10 UJehova wayelokhu ekhuluma noManase nabantu bakhe, kodwa abanakanga. 11 Ekugcineni uJehova wabalethela izinduna zempi yenkosi yase-Asiriya, ngakho zambamba uManase emigodini futhi zambopha ngezibopho zethusi ezimbili zamyisa eBhabhiloni. 12 Ngokushesha nje lapho kumbangela ukucindezeleka, wamncenga uJehova uNkulunkulu wakhe waqhubeka ezithoba kakhulu ngenxa kaNkulunkulu wokhokho bakhe. 13 Wayelokhu ethandaza kuYe, kangangokuba wavuma ukuba ancengwe nguye futhi wasizwa isicelo sakhe somusa wambuyisela eJerusalema ebukhosini bakhe; uManase wazi ukuthi uJehova unguNkulunkulu weqiniso. 14 Ngemva kwalokhu wakha udonga lwangaphandle loMuzi KaDavide entshonalanga yeGihoni esigodini sesifufula kuze kufike eSangweni Lezinhlanzi, futhi walwakha lwazungeza lwaze lwafika e-Ofeli waluphakamisa kakhulu. Ngaphezu kwalokho, wabeka izinduna zebutho lempi kuyo yonke imizi enezivikelo eziqinile kwaJuda. 15 Wasusa onkulunkulu bezinye izizwe nomfanekiso wesithombe endlini kaJehova nawo wonke ama-altare ayewakhile entabeni yendlu kaJehova naseJerusalema wayeseyaleza ukuba kulahlwe ngaphandle komuzi. 16 Ngaphezu kwalokho, walungisa i-altare likaJehova wanikela kulo imihlatshelo yenhlanganyelo nemihlatshelo yokubonga futhi wabuye watshela uJuda ukuba akhonze uJehova uNkulunkulu ka-Israyeli. 17 Noma kunjalo, abantu babesayenza imihlatshelo ezindaweni eziphakemeyo; kuphela ukuthi babeyenzela uJehova uNkulunkulu wabo.
^ (1 Khos. 18:1-46) Kwathi ngemva kwezinsuku eziningi izwi likaJehova lafika ku-Eliya ngonyaka wesithathu, lithi: “Hamba uzibonakalise ku-Ahabi, njengoba ngizimisele ukunisa imvula phezu kobuso bomhlaba.” 2 Ngalokho u-Eliya wahamba wayozibonakalisa ku-Ahabi, lapho indlala yayinzima kakhulu eSamariya. 3 Phakathi naleso sikhathi, u-Ahabi wabiza u-Obadiya, owayengamele indlu. (U-Obadiya wayezibonakalisé engumuntu omesaba kakhulu uJehova. 4 Ngakho kwathi lapho uJezebeli enquma abaprofethi bakaJehova, u-Obadiya wathatha abaprofethi abayikhulu wabagcina befihlwé emhumeni ngamashumi amahlanu, futhi wabanika isinkwa namanzi.) 5 U-Ahabi wathi ku-Obadiya: “Hamba udabule ezweni uye kuzo zonke iziphethu zamanzi nakuzo zonke izigodi zezifufula. Mhlawumbe singase sithole utshani obuluhlaza, ukuze silonde amahhashi neminyuzi futhi zingabe zisanqunywa ezinye zezilwane.” 6 Ngakho bahlukaniselana phakathi kwabo izwe ababezodabula kulo. U-Ahabi wahamba yedwa ngenye indlela, u-Obadiya yena wahamba yedwa ngenye indlela. 7 Njengoba u-Obadiya ayesendleleni, bheka, nangu u-Eliya emhlangabeza. Khona manjalo wambona wawa ngobuso wathi: “Ingabe nguwe lona, nkosi yami Eliya?” 8 Wathi kuye: “Yimi. Hamba, uthi enkosini yakho, ‘Nangu u-Eliya.’” 9 Kodwa wathi: “Sono sini engisenzile ukuba ubeke inceku yakho esandleni sika-Ahabi ukuba angibulale? 10 Kuphila kukaJehova uNkulunkulu wakho, akukho sizwe noma umbuso inkosi yami engazange ithumele kukho ukuba uyofunwa. Ngemva kokuba bethé, ‘Akekho lapha,’ yayifungisa lowo mbuso naleso sizwe ukuthi asikutholi. 11 Manje uthi, ‘Hamba, uthi enkosini yakho: “Nangu u-Eliya.”’ 12 Futhi nakanjani kuzothi lapho mina ngisuka kuwe, umoya kaJehova umuke nawe ukuyise lapho ngingeke ngazi khona; futhi ngizobe sengifikile ngamtshela u-Ahabi, bese engakutholi, nakanjani angibulale, njengoba inceku yakho imesabile uJehova kusukela ebusheni bayo. 13 Ayizange yini inkosi yami itshelwe ngalokho engakwenza lapho uJezebeli ebulala abaprofethi bakaJehova, indlela engabagcina ngayo abanye babaprofethi bakaJehova befihliwe, amadoda ayikhulu efihlwe emhumeni ngamashumi amahlanu, futhi ngangilokhu ngibanika isinkwa namanzi? 14 Manje wena uthi, ‘Hamba, uthi enkosini yakho: “Nangu u-Eliya.”’ Izongibulala nakanjani.” 15 Nokho, u-Eliya wathi: “Kuphila kukaJehova wamabutho engimi phambi kwakhe, namuhla ngizozibonakalisa kuye.” 16 Ngalokho u-Obadiya wahamba ukuze ahlangabeze u-Ahabi futhi wamtshela; ngakho u-Ahabi wahamba eyohlangabeza u-Eliya. 17 Kwathi nje lapho u-Ahabi ebona u-Eliya, masinyane u-Ahabi wathi kuye: “Ingabe nguwe lona, wena olethela u-Israyeli isigcwagcwa?” 18 Wathi: “Angizange ngilethele u-Israyeli isigcwagcwa, kodwa nguwe nendlu kayihlo enisilethile, ngoba nina niyishiyile imiyalo kaJehova, nalandela oBhali. 19 Manje thumela, uqoqele kimi wonke u-Israyeli eNtabeni iKarmeli kanye nabaprofethi bakaBhali abangamakhulu amane namashumi amahlanu nabaprofethi besigxobo esingcwele abangamakhulu amane, abadla etafuleni likaJezebeli.” 20 U-Ahabi wathumela kubo bonke abantwana bakwa-Israyeli waqoqela abaprofethi eNtabeni iKarmeli. 21 Khona-ke u-Eliya wasondela kubo bonke abantu wathi: “Kuyoze kube nini nixhugela phakathi kwemibono emibili? Uma uJehova enguNkulunkulu weqiniso, landelani yena; kodwa uma kunguBhali, landelani yena.” Kodwa abantu abamphendulanga ngazwi. 22 U-Eliya waqhubeka wathi kubantu: “Kusele mina njengomprofethi kaJehova, mina kuphela, kuyilapho abaprofethi bakaBhali bengamadoda angamakhulu amane namashumi amahlanu. 23 Manje mabasinike izinkunzi ezimbili, futhi mabazikhethele inkunzi eyodwa bayihlahlele bayibeke phezu kwezinkuni, kodwa bangayokheli. Mina ngizolungisa enye inkunzi, ngiyibeke phezu kwezinkuni, kodwa ngeke ngiyokhele. 24 Kumelwe nibize igama likankulunkulu wenu, kodwa mina ngizobiza igama likaJehova; kuyothi uNkulunkulu weqiniso ophendula ngomlilo kube nguye onguNkulunkulu weqiniso.” Khona-ke bonke abantu baphendula bathi: “Le nto yinhle.” 25 U-Eliya wathi kubaprofethi bakaBhali: “Zikhetheleni inkunzi eyodwa niyilungise kuqala, ngoba nina nibaningi; nibize igama likankulunkulu wenu, kodwa akumelwe niyokhele.” 26 Ngakho bayithatha inkunzi abanika yona. Khona-ke bayilungisa, baqhubeka bebiza igama likaBhali kusukela ekuseni kwaze kwaba semini, bethi: “O Bhali, siphendule!” Kodwa kwakungekho zwi, kungekho namuntu ophendulayo. Baqhubeka bexhugela bezungeza i-altare ababelenzile. 27 Kwathi emini u-Eliya waqala ukubenza inhlekisa ethi: “Memezani ngalo lonke izwi lenu, ngoba ungunkulunkulu; ngoba kumelwe ukuba ukhathazekile ngendaba ethile, hleze uphisiwe futhi kumelwe aye endlini yangasese. Noma mhlawumbe ulele futhi kumelwe avuke!” 28 Baqala ukumemeza ngezwi labo lonke bazisika ngokwenkambiso yabo ngezinqindi nangezijula, baze bagxaza igazi. 29 Kwathi nje lapho sekudlulé imini futhi belokhu beziphatha njengabaprofethi kwaze kwaba sekunyukeni komnikelo wokusanhlamvu, akubanga nazwi, kwangaba namuntu ophendulayo, futhi kwangaba nakunaka. 30 Ngemva kwesikhathi u-Eliya wathi kubo bonke abantu: “Sondelani kimi.” Ngakho bonke abantu basondela kuye. Khona-ke walungisa i-altare likaJehova elalidiliziwe. 31 Ngakho u-Eliya wathatha amatshe ayishumi nambili, ngokwesibalo sezizwe zamadodana kaJakobe, okwakufiké kuye izwi likaJehova, lithi: “Igama lakho liyoba ngu-Israyeli.” 32 Wakha lawo matshe aba yi-altare egameni likaJehova futhi wakha nomsele, ocishe ube ngangendawo ehlwanyelwa ngamaseya amabili embewu, nxazonke ze-altare. 33 Ngemva kwalokho wahlela izinkuni wahlahlela inkunzi wayibeka phezu kwezinkuni. Wathi: “Gcwalisani izimbiza ezinkulu ezine ngamanzi, niwathele phezu komnikelo wokushiswa naphezu kwezinkuni.” 34 Wayesethi: “Phindani futhi.” Baphinda futhi. Kodwa wathi: “Kwenzeni okwesithathu.” Bakwenza okwesithathu. 35 Ngakho amanzi aya nxazonke ze-altare, nomsele wawugcwalisa ngamanzi. 36 Kwathi ngesikhathi sokunyuka komnikelo wokusanhlamvu, u-Eliya umprofethi wayesesondela wathi: “O Jehova, Nkulunkulu ka-Abrahama, ka-Isaka noka-Israyeli, namuhla makwaziwe ukuthi wena unguNkulunkulu kwa-Israyeli futhi mina ngiyinceku yakho futhi ngenzé zonke lezi zinto ngezwi lakho. 37 Ngiphendule, Jehova, ngiphendule, ukuze lesi sizwe sazi ukuthi wena, Jehova, unguNkulunkulu weqiniso futhi wena ngokwakho ubuyisé inhliziyo yabo.” 38 Khona-ke umlilo kaJehova wehla wawudla umnikelo wokushiswa nezinkuni namatshe nothuli, wakhotha namanzi ayesemseleni. 39 Lapho bonke abantu bekubona, masinyane bawa ngobuso babo bathi: “UJehova unguNkulunkulu weqiniso! UJehova unguNkulunkulu weqiniso!” 40 Khona-ke u-Eliya wathi kubo: “Bambani abaprofethi bakaBhali! Ningavumeli ngisho noyedwa kubo ukuba aphunyuke!” Ngaso leso sikhathi bababamba, u-Eliya wayesebehlisela esigodini sesifufula saseKishoni wabacekela khona. 41 U-Eliya wathi ku-Ahabi: “Khuphuka, udle uphuze; ngoba kukhona umsindo wenhlokomo yemvula.” 42 U-Ahabi wakhuphuka ukuze adle aphuze. Kepha u-Eliya wakhuphukela esiqongweni seKarmeli waqoshama phansi efaké ubuso bakhe phakathi kwamadolo. 43 Khona-ke wathi esikhonzini sakhe: “Ngicela ukhuphuke. Bheka ngasolwandle.” Ngakho sakhuphuka sabheka, sase sithi: “Akukho lutho.” Waqhubeka izikhathi eziyisikhombisa ethi, “Phindela emuva.” 44 Kwathi ngokwesikhombisa sathi: “Bheka! Kukhona ifu elincane elinjengentende yomuntu elikhuphuka liphuma olwandle.” Wabe esethi: “Khuphuka, uthi ku-Ahabi, ‘Bophela! Wehle ukuze imvula ingakubambi!’” 45 Futhi kwathi phakathi naleso sikhathi amazulu aba mnyama ngamafu nomoya, kwana imvula enkulu. U-Ahabi wagibela elibhekisa eJizreyeli. 46 Sona kanye isandla sikaJehova saba phezu kuka-Eliya, wabopha ukhalo lwakhe wagijima ngaphambi kuka-Ahabi yonke leyo ndlela elibangise eJizreyeli.
^ ***bh emakh. 18-26 LiBhayibheli—Incwadzi Levela KuNkulunkulu***
Sehluko Sesibili
LiBhayibheli—Incwadzi Levela KuNkulunkulu
LiBhayibheli lehluke njani kuletinye tincwadzi?
LiBhayibheli lingakusita njani kutsi ulwisane netinkinga takho?
Kungani kufanele utetsembe tiphrofetho letiseBhayibhelini?
USAKHUMBULA yini utfola sipho lesihle sibuya kumngani wakho lomtsandzako? Kutfola leso sipho kwakungatsintsi nje kuphela inhlitiyo kodvwa futsi kwakujabulisa. Phela sipho sikutjela lokutsite ngaloyo muntfu lokuphe sona—kutsi uyabatisa bungani benu. Akungabateki kutsi wabonga ngesipho lesibuya kumngani wakho lesicatjangelwe kahle.
2 LiBhayibheli lisipho lesivela kuNkulunkulu, lokufanele sisibonge kakhulu. Lencwadzi lengafanani naletinye tincwadzi isikhombisa tintfo lebesingeke sitati ngaphandle kwayo. Nasi sibonelo: Isifundzisa ngekudalwa kwemazulu, umhlaba, kanye nendvodza yekucala nemfati wekucala. LiBhayibheli licuketse timiso lesingatetsemba letisisitako kute sikhone kumelana netinkhatsato tekuphila. Lisichazela kutsi Nkulunkulu utasigwalisa kanjani setsembiso sakhe sekuletsa simo lesincono emhlabeni. Cabanga nje ngesipho lesihle kangaka liBhayibheli lelingiso!
3 LiBhayibheli liphindze libe sipho lesijabulisako ngobe liveta lokutsite ngeMuphi walo, Nkulunkulu Jehova. Lokutsi nje usinike liBhayibheli kubufakazi lobucacile bekutsi ufuna simati kancono. LiBhayibheli lingakusita usondzele kuJehova.
4 Nangabe uneliBhayibheli, ciniseka kutsi awuwedvwa. LiBhayibheli liphelele nobe liyincenye liye lashicilelwa ngetilwimi letingetulu kwa-2 300. Ngenca yaloko litfolwa ngemaphesenti langetulu kwa-90 ebantfu emhlabeni wonkhe. Kusakatwa emaBhayibheli langetulu kwesigidzi liviki ngalinye. Kuye kwashicilelwa emaBhayibheli laphelele nobe layincenye langetulu kwetinkulungwane tetigidzi. Kute ngisho naleyodvwa incwadzi lefanana neliBhayibheli.
5 Ngetulu kwaloko, liBhayibheli ‘liphefumulelwe nguNkulunkulu.’ (2 Thimothi 3:16) Ngayiphi indlela? LiBhayibheli ngekwalo litsi: “Bantfu bakhuluma lokukwaNkulunkulu, bachutjwa ngumoya longcwele.” (2 Phetro 1:21) Kute sifanekise loku: Somabhizinisi angahle acele mabhalane wakhe kutsi ambhalele incwadzi. Lencwadzi isuke icuketse imiyalo nemicabango yasomabhizinisi. Isuke iyasomabhizinisi, hhayi mabhalane. Ngendlela lefanako, liBhayibheli licuketse umlayeto waNkulunkulu, hhayi webantfu labalibhala. Kungako lonkhe liBhayibheli ‘lilivi laNkulunkulu.’—1 Thesalonika 2:13.
LIYAVUMELANA FUTSI LICONDZILE
6 Kwatsatsa iminyaka lengu-1 600 kutsi liBhayibheli licedvwe kubhalwa. Babhali balo baphila ngetikhatsi letehlukene futsi bebasuka emakhaya langafani. Labanye kubo bebabalimi, labanye babadwebi betinhlanti, kantsi labanye bebabelusi. Labanye bebabaphrofethi, tikhulu, kanye nemakhosi. Umbhali weLivangeli Lukha abengudokodela. Nobe nje balobi beBhayibheli bebavela emakhayeni nasetindzaweni letingafani, liBhayibheli liyavumelana kusukela ekucaleni kuze kube sekugcineni.
7 Incwadzi yekucala yeliBhayibheli isitjela kutsi tinkinga tebantfu tacala kanjani. Incwadzi yekugcina isitjela kutsi umhlaba wonkhe utawuba lipharadisi nobe insimi lenhle. Tincenye teliBhayibheli setitonkhe tihlanganisa tinkhulungwane teminyaka yemlandvo futsi tihlobene nekwembulwa kwetinjongo taNkulunkulu. Kuvumelana kweliBhayibheli kusishiya sibambe longentasi, kodvwa vele nguloko lebesingakulindzela encwadzini levela kuNkulunkulu.
8 LiBhayibheli licondzile nalikhuluma ngetindzaba tesayensi. Licuketse kwatiswa lokwakungacondzakali ngalesikhatsi libhalwa. Nasi sibonelo: Incwadzi yaLevithikhusi icuketse imitsetfo leyayiya kuma-Israyeli lemayelana nekuhloba, kanye nekuhlukaniswa kwalabo lebebanetifo letitsatselwanako, kodvwa tive letibomakhelwane bawo betingati lutfo ngaloku. Ngalesikhatsi kunembono longasiwo ngekuma kwemhlaba, liBhayibheli lavele latsi uyindzingiliti nobe imbulunga. (Isaya 40:22) LiBhayibheli liphindze litsi umhlaba ‘ulenga eteni.’ (Jobe 26:7) Kuliciniso kutsi liBhayibheli alisiyo incwadzi yesayensi. Kodvwa nalikhuluma ngetindzaba tesayensi, litibeka ngalokucondzile. Loku akusiko yini vele lebesingakulindzela encwadzini levela kuNkulunkulu?
9 LiBhayibheli licondzile nalikhuluma ngemlandvo futsi letsembekile. Indlela lelichaza ngayo tintfo icacile. Tindzaba letikulo atikhulumi nje ngemabito ebantfu kuphela, kodvwa tiphindze tikhulume ngisho nangekutalwa kwabo. Ngalokungafanani netati temlandvo telive, ngalokuvamile letatingakubiki kuncotjwa kwebantfu bato, balobi beBhayibheli bebatsembekile, futsi bebaze babike ngisho nemaphutsa abo newetive takubo. Nasi sibonelo: Encwadzini yeliBhayibheli yaNumeri, Mosi uvuma liphutsa lakhe lelikhulu lelamenta wasolwa kakhulu. (Numeri 20:2-12) Kwetsembeka lokufanana naloku, akumane nje kutfolakale etincwadzini temlandvo, kodvwa kutfolakala eBhayibhelini ngobe livela kuNkulunkulu.
INCWADZI YEKUHLAKANIPHA LOKULUSITO
10 Ngekutsi liBhayibheli liphefumulelwe nguNkulunkulu, ‘lilungele kufundzisa, nekusola, nekucondzisa, nekuyala ngekulunga.’ (2 Thimothi 3:16) LiBhayibheli liyincwadzi lelusito. Likhombisa kutsi likwati ngalokucondzile kwakheka kwemuntfu. Kungako uMbhali walo, longuNkulunkulu Jehova anguMdali. Ukwati kancono kucabanga kwetfu kanye nendlela lesitiva ngayo. Ngetulu kwaloko, Jehova uyati kutsi yini lesiyidzingako kute sijabule. Uphindze ati netindlela tekuphila lokufanele sitigweme.
11 Ase ucabange ngenkulumo yaJesu lebitwa ngekutsi yiNshumayelo yaseNtsabeni, lebhalwe kuMatewu tehluko-5 kuya ku-7. Kulemfundvo lesesigabeni lesisetulu, Jesu wakhuluma ngetihloko letingafanani, letifaka ekhatsi indlela yekutfola injabulo yeliciniso, indlela yekucatulula tinkinga, indlela yekuthandaza kanye nembono lokahle ngemcebo. Emavi aJesu anemandla futsi alusito kitsi lamuhla njengobe abenjalo nangalesikhatsi awakhuluma.
12 Letinye timiso teliBhayibheli timayelana nekuphila kwemndeni, imikhuba yekusebenta, kanye nebungani lesiba nabo nalabanye bantfu. Timiso teliBhayibheli tisebenta kubo bonkhe bantfu, futsi seluleko salo siyazuzisa. Kuhlakanipha lokutfolakala eBhayibhelini kufishaniswe ngalamavi lashiwo nguNkulunkulu ngemphrofethi longu-Isaya: ‘NginguJehova Nkulunkulu wenu, lokunguyena anifundzisa kutsi ngukuphi lokuncono kunako konkhe kini.’—Isaya 48:17, NW.
INCWADZI YETIPHROFETHO
13 LiBhayibheli linetiphrofetho letinyenti, letinye tato setigcwalisekile. Cabangela nasi sibonelo: Ngemphrofethi Isaya, labephila ekhulwini leminyaka lesi-8 B.C.E., Jehova wabiketela kutsi liBhabhulona litawubhujiswa. (Isaya 13:19; 14:22, 23) Kwaniketwa imininingwane lebeyikhombisa kutsi lelidolobha laliyobhujiswa kanjani. Emabutfo lahlaselako abetawubohlisa umfula waseBhabhulona bese angena kulelidolobha ngephandle kwekulwa. Akugcini lapho. Umphrofethi longu-Isaya waze washo nelibito lenkhosi lebeyitawuncoba liBhabhulona—Khuresi.—Isaya 44:27–45:2.
14 Ngemva kweminyaka lengu-200 ngebusuku ba-October 5/6, 539 B.C.E.—libutfo lefika lahlala ngaseBhabhulona. Kwakungubani indvuna yalo? Kwakuyinkhosi yasePheresiya lebitwa ngekutsi nguKhuresi. Konkhe besekulungile, ngako besekusele kutsi kugcwaliseke lesiphrofetho lesimangalisako. Lelibutfo laKhuresi belitawuhlasela liBhabhulona ngaphandle kwekulwa yini, njengobe kwakubiketelwe?
15 BaseBhabhulona bebanelidzili ngalobo busuku futsi bebativa balondzekile ngekhatsi kwaletindvonga letindze. Ngalesikhatsi lidzili lisachubeka, Khuresi ngekuhlakanipha waphambukisa emanti emfula lobewugeleta kulelidolobha. Ngekushesha emanti abesabohle ngalokwanele kutsi emabutfo akhe akwati kwewelela ngesheya asondzele etindvongeni talelidolobha. Emabutfo aKhuresi abetawungena njani ngekhatsi kwaletindvonga taseBhabhulona? Ngesizatfu lesitsite, baseBhabhulona ngalobo busuku ngebudlabha bebashiye emasango alelidolobha avuliwe.
16 Kwabiketelwa loku macondzana neBhabhilona: “Kungeke kuphindze kuhlale muntfu kuyo, kute loyawuphidze ahlale kuyo titukulwane ngetitukulwane; kute um-Arabu loyawumisa lithende lakhe lapho, kute nemelusi loyawuphumulisa imihlambi yakhe kuyo.” (Isaya 13:20) Lesiphrofetho senta lokungetulu nje kwekubiketela ngekuwa kwalelidolobha, saphindze sakhombisa nekutsi liBhabhulona litawubhujiswa ngalokuphelele. Ungabubona bufakazi bekugcwaliseka kwalamavi. Indzawo lekungahlali muntfu kuyo lapho bekwakhiwe khona liBhabhulona—lengemakhilomitha langu-80 enyakatfo yeBagdad, lese-Iraq—ibufakazi bekutsi loko Jehova lakukhuluma asebentisa Isaya kwagcwaliseka: “Ngiyawulishanyela ngemshanyelo wembhubhiso.”—Isaya 14:22, 23.
17 Kubona kutsi liBhayibheli liyincwadzi yetiphrofetho longatetsemba akulucinisi yini lukholo lwakho? Nangabe Nkulunkulu Jehova aye watigcwalisa tetsembiso latenta kadzeni, natsi sinaso sizatfu sekuciniseka kutsi utasigcwalisa setsembiso selipharadisi lasemhlabeni. (Numeri 23:19) ‘Sinelitsemba lekuphila lokuphakadze lekwatsi umhlaba ungakasekelwa kwetsenjiswa nguNkulunkulu longawacali emanga.’—Thithusi 1:2.
‘LIVI LANKULUNKULU LIYAPHILA’
18 Kuloko lesesikufundzile kulesehluko, kuyacaca kutsi liBhayibheli vele liyincwadzi leyehlukile kuletinye. Kodvwa kuba ligugu kwalo, akubangelwa nje kuphela kutsi liyavumelana nesayensi, umlandvo nekuhlakanipha lokulusito, kanye netiphrofetho lesingatetsemba. Umphostoli Pawula wabhala: “Livi laNkulunkulu liphilile, linemandla; likhalipha kwengca inkemba lesika tinhlangotsi totimbili. Lisika lidzimate lehlukanise umphefumulo nemoya, emalunga nemnkantja, lehlulele imicabango netifiso tenhlitiyo.”—Hebheru 4:12.
19 Kufundza “livi” nobe umlayeto waNkulunkulu loseBhayibhelini kungashintja kuphila kwetfu. Lingasisita kutsi sitihlole ngendlela lesingakaze sitihlole ngayo. Singase sitsi siyamtsandza Nkulunkulu, kodvwa indlela lesilalela ngayo loko Livi lakhe leliphefumulelwe liBhayibheli lelikufundzisako, ngiyo leyoveta loko lesikucabangako ngisho netinhloso tetinhlitiyo tetfu.
20 Ngalokucinisekile liBhayibheli yincwadzi levela kuNkulunkulu. Liyincwadzi lokufanele siyifundze, siyidadishe futsi siyitsandze. Bonisa kutsi uyabonga ngalesipho lesivela kuMdali ngekuchubeka uhlolisisa loko lesikuphetse. Ngekwenta kanjalo, uyojabula ngekwati injongo yaNkulunkulu ngebantfu. Kutsi lenjongo iyini nekutsi itawufezeka kanjani, kutawucocwa ngako esehlukweni lesilandzelako.
[Imibhalo lengentasi]
Nobe nje labanye bantfu batsi tincenye letitsite teliBhayibheli tiyaphikisana, kute bufakazi baloko. Fundza sehluko 7 sencwadzi letsi IBhayibheli—Izwi LikaNkulunkulu Noma Elomuntu? (letfolakala ngesiZulu) leshicilelwe boFakazi BaJehova.
Nasi sibonelo: Buka luhla lekutalwa kwaJesu njengobe lubhalwe kuLukha 3:23-38.
Kuze utfole kwatiswa kabanti ngetiphrofetho teliBhayibheli, fundza emakhasini 27-9 encwajana letsi Incwadi Yabo Bonke Abantu (letfolakala ngesiZulu) leshicilelwe boFakazi BaJehova.
Kubhujiswa kweBhabhulona kumane kungulesinye setibonelo sekugcwaliseka kwesiphrofetho seliBhayibheli. Letinye tifaka ekhatsi kubhujiswa kweThire neNineve. (Hezekiya 26:1-5; Zefaniya 2:13-15) Siphrofetho saDanyela sabiketela kulandzelana kwemibuso letawubusa ngemuva kwekubhujiswa kweBhabhulona. Loku kufaka ekhatsi emaMediya nebasePheresiya kanye neGrisi. (Danyela 8:5-7, 20-22) Fundza Sandzisanchazo emakhasini 199-201, lapho kunendzaba lekhuluma ngetiphrofetho taMesiya letagcwaliseka kuJesu Khristu.
LOKO LOKUFUNDZISWA LIBHAYIBHELI
▪ LiBhayibheli liphefumulelwe nguNkulunkulu, licondzile futsi letsembekile.—2 Thimothi 3:16.
▪ Kwatiswa lesikutfola eVini laNkulunkulu kulusito ekuphileni kwetfu.—Isaya 48:17.
▪ Tetsembiso taNkulunkulu letiseBhayibhelini titawugcwaliseka nakanjani.—Numeri 23:19.
[Imibuto Yesihloko Lesifundvwako]
1, 2. Ngutiphi tintfo letenta liBhayibheli libe sipho lesijabulisako lesivela kuNkulunkulu?
3. Njengobe Jehova asilungisele liBhayibheli, kusitjelani loko ngaye, futsi kungani kusijabulisa?
4. Yini lekujabulisako ngekusakatwa kweliBhayibheli?
5. LiBhayibheli ‘liphefumulelwe nguNkulunkulu’ ngayiphi indlela?
6, 7. Kungani kuvumelana lokusetincenyeni teliBhayibheli kuphawuleka ngalokukhetsekile?
8. Nika tibonelo letikhombisa kutsi liBhayibheli licondzile nalikhuluma ngetindzaba tesayensi.
9. (a) LiBhayibheli likhombisa njani kutsi licondzile futsi letsembekile nalikhuluma ngemlandvo? (b) Kwetsembeka kwebabhali balo kukutjelani wena ngeliBhayibheli?
10. Kungani kungamangalisi kutsi liBhayibheli liyincwadzi lelusito?
11, 12. (a) Ngutiphi tihloko Jesu lakhuluma ngato eNshumayelweni yakhe yaseNtsabeni? (b) Ngutiphi letinye timiso letibalulekile liBhayibheli lelikhuma ngato, futsi kungani seluleko salo singaphelelwa sikhatsi?
13. Jehova waphefumulela umphrofethi Isaya kutsi abhale miphi imininingwane macondzana neliBhabhulona?
14, 15. Yagcwaliseka njani leminye imininingwane yesiphrofetho sa-Isaya ngeliBhabhulona?
16. (a) Yini leyabiketelwa ngu-Isaya mayelana nemiphumela yeliBhabhulona? (b) Sagcwaliseka njani siphrofetho sa-Isaya sekubhujiswa kweBhabhulona?
17. Kugcwaliseka kwetiphrofetho teliBhayibheli kulucinisa njani lukholo?
18. Nguliphi liphuzu lelinemandla lelivetwa ngumphostoli Pawula “ngelivi laNkulunkulu”?
19, 20. (a) LiBhayibheli lingakusita njani kutsi utihlole? (b) Ungabonisa njani kutsi uyabonga ngesipho lesehlukile lesivela kuNkulunkulu, liBhayibheli?
[Titfombe ekhasini 19]
“I-New World Translation of the Holy Scriptures” itfolakala ngetilwimi letinyenti
[Titfombe ekhasini 22]
Umlobi weBhayibheli Isaya wabiketela ngekuwa kweliBhabhulona
[Sitfombe ekhasini 24, 25]
Tindzala taseBhabhulona

robotstxt: allowed

filter: keep